Khah! Nan chungle rak chim cio hna uh! Minung tamtuk peih an um cang hi – Chin World News Evening\nKhah! Nan chungle rak chim cio hna uh! Minung tamtuk peih an um cang hi\nDecember 7, 2020 December 7, 2020 Salai Van Myanmar News\nKalaymyo ah COVID-19 hrik ngeimi an karh chin lengmang. December 5 ahkhan zawtnak hrik ngeimi minung 11 fai an hmuh i December 6 ahkhan zawtnak ngeimi minung 2 an hmuh chap ṭhan. December ni 6 ṭhiamṭhiam ah damnak hmu in a chuakmi minung 5 fai an um cang. Atu ah Kalaymyo ah COVID-19 hrik a ngeimi hi a minung in 55 fai an um cang tiah Kalay IPRD thawngthanhnak nih a taar.\nZawtnak a hung karh chin lengmang ruangah Kalaymyo ah ummi leng a chuakmi paoh paoh nih Mask an i vuah dih khawhnak hnga lampi ah General administration, Health Department, NGO pawl nih Mask phawtnak le zuarnak lampi ah an ngeih hna.\nMipi a chawkvakmi Mask a vuah lomi cu Mask 1 cio pek an si hna. A caw khomi nih Mask 50 Ks 1000 man tlawm tein an cawk ter hna tiah theih a si. Mipi nih Mask an i vuah dih khawhnak hnga caah atu bantukin zaang hlei cawi in rian an ṭuannak hi a si.\nAtu bantuk 100% Mask Campaign cu General administration, Health Department, NGO cheukhat le Acozah rianṭuantu cheukhat he i bawm in December 7 in 13 tiang Mask zuarnak le phawtnak (Campaign) hi ngeih a si lai tiah theih a si. Chirhchan:IPRD Kalay


Covid-19 kong A voi 2nak NCCF thawngthanh – NCCF\nCovid-19 kong A voi 2nak NCCF thawngthanh\nDear NCCF chungkhar dihlak,\nZantin inn kip ah Bawipa hmai kun in thlacam cio hna uhsih!\nZarhpi pumh cu online in mahle Khrihfabu cio ah sersiam i zuam cio hna uhsih!\nPathian dawtnak le hnangam daihnak cu nan dihlak cungah um ko seh tiah NCCF min in ka hung in biakchawnh hna!\nAtu lio kan ton cuahmah mi coronavirus (COVID 19) rai cu khuaruah har in a karh a rang. Nan theih cio bangin atu ca ka thlah tiang Norway ah zawtnak hrik ngei 1846, siizung um 130, nunnak liam 7 an si cang. Vawlei cung ning in zawtnak hrik ngei 250,584 an si i 10,355 nunnak a liam cang. Atu hi Europe ah rang taktak in a karh cuahmah rih.\nHi caan ah Khrihfami hna kan daithlan lo ding hi a biapi ngaingai. Cucaah NCCF chungkhar dihlak nih mahle inn cio in zantin, Bawipa hmai ah kun in thla cam cio hna uhsih! 2Chanrelnak 20:9 ah, “Kan cungah ṭhat lonak,….,rai maw, mangṭam maw a tlun ahcun, hi inn hmaiah le nangmah hmaiah hin kan dir lai, zeicahtiah na min cu hi inn chungah hin a um i kannih nih kan harnak chungin nangmah cu kan in auh lai i nang nih na kan theihpiak lai i na kan khamh lai,’ tiah an ti,” bangin kan umnak inn cio cu Biakttheng ah ser in zan tin in siseh, Biakinn ah Khrihfa upa, nu upa, mino upa hna a dang cio in (voi khat ah upa 15 nak tam loin zarhte le zarhpi ah) siseh hi zawtnak rai in kan luatnak hnga Bawipa hmai ah kun in thla cam cio hna uhsih!\nHi rai ruangah Pathian thangthatnak kan ngeih ciomi a kan kham khawh lonak a biapi ngai rih. Mibu ton in Pathian thangthattti khawh lo in kan um lio, caan karlak cu mahle Khrihabu cio online hmang in Pathian thangthatnak, Thawngtha i hrawmnak le thlacamnak, zarhpi pumh caan ah sersiam in pumhnak ngeih i zuam cio hna uhsih! Bawi Jesuh nih John 8:32 ah Biatak cu nan hngalh lai I cu Biatak) nih cun an luatter hna lai,” a ti bang in Biatak (Bawi Jesuh nih cun hi rai hin a kan luat ter lai.\nKhrihfami hna caah hi rai hi ttih tuk ding a si lo nain ralrin thiam a biapi ngai ve. Cozah lei le siizung lei in ralrinnak an kan pekning in zulh khawh i zuam buin thlacamtti le Pathian thangthattti khawh i zuam cio rih hna uhsih! Bawipa nih thluachuahnak in pe cio ko hna seh!\nKa ahhin pdf in download khawh a si\nCovid-19 kong A 2nk-NCCF-thawngthanh pdfDownload\nA voi 8nak NCCF GM Meeting\nCoronavirus kong theihtlei le Norway ram ummi caah theih awk a herhmi cheukhat… a than lei link ah rak rel ve\n2019-2022 NCCF le NCCWF Upa Thar Hna\nA voi 8 nak NCCF BM Meeting\nCovid.19 le A Hnuzul Harnak April 21, 2020\nJesuh cu Bawi a si! April 19, 2020\nLast 365 Days Visits: 14,669\nTotal Visits: 15,729


Trump Bantuk Pasaltha Le Khrihfa A Dirkamhmi President Hi Kan Herh – Chin 11 News\nTrump Bantuk Pasaltha Le Khrihfa A Dirkamhmi President Hi Kan Herh\nTrump Hi Zeiruangah Dah Natanh.\n1. Obama chan lio kan ningti le hnawngtan pawl khrihfa a tuahto kha hmuh le theih ka duh ti lo. 2. Khrihfa zalawnnak a kan pek I a kan dir kamh, kan mitkuh a thaw I, kan thinlung tha Adam.\n3. Israel a dirkamh, vulei pi nih an tih. 4. Hnawngtan hmang pawl an ci a hmih hna. 5. Kan tuanman kan hmuhmi a tam deuh. 6. Obama chanah cun rian kan kawl, Trump chanah cun rian nih a kan kawlve.\n7. Zumtu caah cun dirkamhtu tha kan herh . Trump hi misual le mihrawkhrawl pawl nih an tih. 8. Thilthalo a tuah tu kha an zo a lanh hna. 9. Kan thinlung tha a dam deuh I kan mitkuh a thaw, kan tuanman phaisa tamdeuh kan hmuh I kan duhmi kan I cawk pinah laitlang kan sahlawh caah thathnemnak a chuahpi I khrihfabu a thancho ter.\nTampi a um rih:- Obama chan kirthan le hmuhthan ka duh ti lo. Democratic pawl nih Trump a tanhmi cu mah hngallo an ti ko lai nain kan herhve theng hna lo, an fimnak zong le an thiltikhawhnak kan caah man a ngei lo an si.\nTrump bantuk pasaltha le khrihfa a dirkamhmi president tu hi kan herh hna. Vulei pi nih tihmi tu hi kan herh hna.\nNang hi Trump na tanh tuk ruangah midang nih mihrut an ni ti ko lai, Apoi lo pasal ka chankhat chuak tanghra hmanh ka awng lo an ka ti zongah an mawh lo. Tanhmi kai fiang Pathiang kha fek tein katheih. Credit: Joseph Thawng Z Tling


Thiang Thlarau Lamhruainak a Zulmi ti cu Zei Sullam dah a Si? | Vennak Innsang\n“Nan lungputning cu Khrih nih a rak ngeihmi lungputning kha si seh.”—FIL. 2:5.\nHLA: 25, 5\nThiang thlarau lamhruainak a zulmi kha zeitindah kan thleidan khawh hna?\nThiang thlarau lamhruainak a zulmi hna sinin zeidah kan cawn khawh?\n“Khrih lungthin” ngeih awkah zeicah kan i zuam awk a si?\n1, 2. (a) Unau tampi nih thlaraulei lungput ngeihnak kha zeitindah an hmuh? (b) Hi capar ah zei a biapimi kong dah kan i ruah hna lai?\nCANADA ram ah a ummi unaunu pakhat nih thiang thlarau lamhruainak ka zulh caah kaa nuam deuh i nifa ka nunnak ah ka tonmi buaibainak hna tawnghtham khawh awk zongah a ka bawmh tiah a ti. Brazil ram i unaupa pakhat zong nih thiang thlarau lamhruainak zulh dingin kaa zuam caah ka nupi he kan i umnak in kum 23 chung kan i nuam tuk tiah a ti. Philippines ram i unaupa pakhat nih thiang thlarau lamhruainak ka zulh caah lungdaihnak ka hmu. Mah nih hnulei sining aa lo lomi unau pawl he pehtlaihnak ah a ka bawmh tiah a ti.\n2 Thiang thlarau lamhruainak zulhnak nih lam tampi in ṭhatnak a kan pek. Thlarau lamhruainak zulh awk le mah in ṭhatnak hmuh awkah zeidah kan tuah khawh? Pakhatnak ah, Pathian thiang thlarau lamhruainak hnu a zul i Jehovah ruahning in a ruatmi hna kong Baibal chimmi kha kan hngalhthiam a hau. Hi capar ah a biapimi mah biahalnak pathum i a phi kha kan hmuh lai: (1) Thiang thlarau lamhruainak a zulmi timi sullam cu zeidah a si? (2) Thlaraulei ṭhancho awkah zei kong hna nih dah a kan bawmh lai? (3) “Khrih lungthin” ngeih dingin kan i zuamnak nih thiang thlarau lamhruainak a zulmi si awkah zeitindah a kan bawmh lai?\nThiang Thlarau Lamhruainak Zulh timi cu Zeidah a Si?\n3. “Thlarau a ngeimi” le “thlarau a ngei lomi” an i dannak kha Baibal nih zeitindah a langhter?\n3 Lamkaltu Paul nih “thlarau a ngeimi” le “thlarau a ngei lomi” an i dannak kha hngalhthiam awkah a kan bawmh. (1 Korin 2:14-16 rel.) Thlarau a ngei lomi nih cun “Pathian thlarau sinin a rami laksawng cu an hmu kho lo. Fiang ngaingai in an hngal kho hna lo.” Asinain thlarau a ngeimi nih cun “zeizong vialte kha an ṭhat an chiatning an khing an thlai khawh” i “Khrih lungthin” an ngei, mah cu Khrih nih a tuahmi kha thukpi in an ruah tinak a si. Paul nih thiang thlarau lamhruainak zulh awkah a kan forh. Thlarau a ngeimi le a ngei lomi cu zeiti lam in dah an i dan?\n4, 5. Thlarau a ngei lomi hna kha zeitindah kan thleidan khawh hna?\n4 Thlarau a ngei lomi pakhat nih zei bantuk lungput dah a ngeih? Vawlei lungput a ngeimi nih cun amah pumsa duhnak kha biapi bik ah a chiah. Paul nih cu bantuk lungput cu “Pathian nawl a ngai lomi” hna nih an ngeihmi a si tiah a ti. (Efe. 2:2) Mah lungput nih mi tampi kha an pawngkam minung i an nawl i cawn awkah a forh hna. Cucaah mi tampi nih Pathian phunglam kha zei rel loin a hmaan tiah an ruahmi thil kha an tuah. Thlarau a ngei lomi hna nih cun an dirhmun, tangka asiloah tuahnak nawl an ngeihmi hna kha zeidang nakin biapi deuh ah an chiah.\n5 Thlarau a ngei lomi nih cun Baibal nih “minung sining nih a tuah tawnmi” tiah a timi thil hna kha an tuah tawn. (Gal. 5:19-21) Paul nih Korin Khrihfa hna sin i a voikhatnak a cakuat ah thlarau a ngei lomi hna nih an tuah tawnmi a dang thil hna zong a langhter. Mah ah lung i khahlonak, duhdanh ngeihnak, bia i alnak, taza cuainak, hruaitu pawl upat lonak le ei le din biapi tuk ah chiahnak hna an i tel. Thlarau a ngei lomi hna cu thil ṭhalo tuah dingin lemsoi an si tikah an al lo. (Ptb. 7:21, 22) Judas nih annih cu Jehovah thiang thlarau hmanh an sung kho tiah a ti.\n6. Thlarau a ngeimi kha zeitindah kan thleidan khawh hna?\n6 Thlarau a ngei lomi hna he i lo loin a ngeimi nih cun Pathian he an i pehtlaihnak kha biapi bik ah an chiah. Pathian thiang thlarau lamhruainak kha an zul i Jehovah i zohchunh awkah fakpi in an i zuam. (Efe. 5:1) Thil sining hna kha Jehovah ruahning le hmuhning in ruah ve awk le hmuh ve awkah an i zuam. An caah Pathian cu a um taktakmi a si. Thlarau a ngei lomi hna he i lo loin an nunnak kip ah Jehovah phunglam kha zulh awkah an i zuam. (Salm 119:33; 143:10) “Minung sining nih a tuah tawnmi” ziaza hna kha an hrial i “thlarau nih a chuahtermi” ziaza hna ngeih awkah an i zuam. (Gal. 5:22, 23) Thiang thlarau lamhruainak timi sullam hngalhthiam awkah mah tahchunhnak hi ruathmanh: Chawlettu nih chawlehnak kong lawng te a ruah bantukin thlarau lamhruainak a zulmi nih thlaraulei le biaknaklei kha biapi bik ah a chiah.\n7. Thlarau lamhruainak a zulmi hna kong he aa tlaiin Baibal nih zeidah a chim?\n7 Jesuh nih thlarau lamhruainak a zulmi hna cu an i nuam tiah a ti. Matthai 5:3 ah hitin kan hmuh: “Thlarau ah mi chambau kan si ti aa hngalmi cu lunglawmmi nan va si dah! Vancung Pennak cu nanmah ta a si.” Rom 8:6 nih thlarau lamhruainak zulhnak in hmuhmi ṭhatnak kha hitin a langhter: “Nan lungthin cu minung sining nih a uk ahcun a phichuak cu thihnak a si; nan lungthin cu thlarau nih a uk ahcun a phichuak cu nunnak le daihnak a si.” Cucaah thlarau lamhruainak kan zulh ahcun Pathian daihnak le lungdaihnak kan hmu lai i zungzal nunnak ruahchannak kan ngei lai.\n8. Thlarau lungput ngeih awk le ngeih zungzalnak awkah zeicah kan i zuam awk a si?\n8 Asinain ṭih a nungmi vawlei ah khua kan sa. Vawlei lungput a ngeimi hna nih an kan kulh caah kan lungthin kha fakpi in kan kilven a hau. Kan lungthin ah Jehovah ruahnak in kan khahter lo ahcun vawlei nih amah ruahnak le lungput in a khahter lai. Mah kha hrial awkah zeidah kan tuah khawh? Thlaraulei ah zeitindah kan ṭhancho khawh?\nZohchunh awk Ṭhami hna Sinin Cawng\n9. (a) Thlarau lungput a ngeimi si awkah zeinihdah a kan cawnpiak khawh? (b) Zohchunh awk ṭha a simi ahote kong dah kan i ruah lai?\n9 Ngakchia nih a nu le a pa sinin a cawn i aa zohchunh hna bantukin kannih zong Jehovah he pehtlaihnak ṭha a ngeimi hna sinin cawn le i zohchunh a hau. Mah nih thlarau lungput ngeih awkah a kan cawnpiak lai. Vawlei lungput a ngeimi hna cu kan caah ralrin petu an si. (1 Kor. 3:1-4) Baibal ah zohchunh awk a ṭhami le a ṭhalomi hna kong aa tel. Jakob, Mary le Jesuh sinin kan i cawn khawhmi kong kha i ruah hna u sih.\nJakob le Mary sinin zeidah kan cawn khawh? (Catlangbu 10, 11 zoh)\n10. Jakob nih thlarau lamhruainak a zulh kha zeitindah a langhter?\n10 Kan lak i mi tampi bantukin Jakob nunnak cu a fawi lo. A upa Esau nih thah a rak duh. A nupi a pa nih atu le atu a hlen. Asinain Abraham sin i Jehovah biakam kha Jakob nih fek tein a zumh. Jakob nih a chungkhar cu mah a ṭha tukmi biakam tlinternak ah kan i tel ti kha a hngalh caah ṭha tein a zohkhenh hna. (Gen. 28:10-15) Jakob nih a pawngkam i vawlei lungput a ngeimi hna nih Jehovah biakam an philhter ding kha a duh lo. Tahchunhnak ah, a upa nih thah a ka duh tiah a ruah tikah khamh awkah Jakob nih Jehovah kha a nawl. Hitin thla a cam: “‘Na caah thil cu tluang ziahmah tein ka um ter ko hna lai i tefa kaan pek lai i an tam tuk ah a rel in rel cawk an si lai lo, rilikam thetse zat khi an si lai,’ ti in bia na ka kammi kha philh sawh hlah.” (Gen. 32:6-12) Jakob cu Jehovah biakam cungah a fekmi zumhnak a ngei i mah kha a nunning in a langhter.\n11. Mary cu thlarau lamhruainak a zulmi a si kha zeitindah kan hngalh khawh?\n11 Mary kong hi ruathmanh. Mary cu thlarau lamhruainak a zulmi a si caah Jehovah nih Jesuh a nu caah a rak thim. A rualchan a simi Zekhariah le Elizabeth sin a va tlawn lioah a chimmi bia hi relhmanh. (Luka 1:46-55 rel.) Mary nih Pathian Bia a sunsak ti le Hebru Cathiang ṭha tein a hngalh ti kha a chimmi bia in kan hmuh khawh. (Gen. 30:13; 1 Sam. 2:1-10; Mal. 3:12) Cun Josef he an i um hnu hmanhah Jesuh a chuah hlan cu nuva in an umṭi lo. Pathian pekmi rian kha anmah pumsa duhnak nakin biapi deuh ah an chiah. (Matt. 1:25) Mah lengah Jesuh nih a tonmi thil vialte kha Mary nih ṭha tein a zoh i ‘cu thil vialte cu a lung chungah aa ken dih.’ (Luka 2:51) Messiah he aa tlaimi Pathian biakam kong kha hngalh a rak duh tuk. Kannih zong Mary kha i zohchunh in Pathian nih tuahter a kan duhmi kha tuah awkah kan i zuam kho lai maw?\n12. (a) Jesuh nih a Pa kha zeitindah aa zohchunh? (b) Jesuh kha zeitindah kan i zohchunh khawh? (A hramthawknak hmanthlak zoh.)\n12 Vawleicung ah a nung bal i thlarau lamhruainak a zulmi hna lakah Jesuh cu zohchunh awk ṭha bik a si. Vawleicung ah a nun lio le phungchim rian a ṭuan lioah a Pa zohchunh a duh kha a langhter. Jehovah bantukin Jesuh nih khua a ruah, a intuar i thil a tuah. Pathian duhnak kha a tuah i a phunglam kha a upat. (Johan 8:29; 14:9; 15:10) Tahchunhnak ah, Isaiah nih a langhtermi Jehovah zaangfahnak kha Marka nih a langhtermi Jesuh intuarnak he tahchunh. (Isaiah 63:9; Marka 6:34 rel.) A chambaumi cungah zaangfahnak langhter dingin timhcia a si zungzalmi Jesuh kha kan i zohchunh maw? Jesuh bantukin thawngṭha chimnak le cawnpiaknak kha biapi bik ah kan chia maw? (Luka 4:43) Cu bantuk tuahsernak hna nih thlarau lamhruainak a zulmi kan si kha a langhter.\n13, 14. (a) Tuchan i thlarau lamhruainak a zulmi hna sinin zeidah kan cawn khawh? (b) Tahchunhnak pe.\n13 Tuchan ah Khrih i zohchunh awk le thlarau lamhruainak zulh awkah fakpi in aa zuammi unau tampi an um. Annih cu phungchimnak, khual dawtnak le zaangfahnak langhternak ah an lung a tho ti kha na hmuh ko lai. Annih zong kanmah bantukin mitlinglo an si ve i ziaza ṭha ngeih awk le Jehovah duhnak tuah awkah fakpi in an i zuam. Brazil ram i unaunu Rachel nih hitin a chim: “Vawlei lei thil hrukning kha ka uar tuk. Cucaah a sawhsawh tein thil kaa hruk lo. Asinain biatak ka hun hngalh tikah thlarau lamhruainak zulh awkah fakpi in kaa zuam. Thlennak tuah cu a fawi lo nain atu ahcun nuamhnak le sullam a ngeimi nunnak ka hmuh cang.”\n14 Philippines ram i unaunu Reylene cu buaibainak pakhat a ngei. Anih cu biatak ah a ṭhangmi a si ko nain a sangmi fimcawnnak le rian ṭha ngeihnak kha biapi ah a chiah. A hnuah cun thlaraulei a hmuitinh hna cu a caah an biapi tuk ti lo. “Ka rian nakin a biapi deuhmi thil pakhatkhat a um ti kha ka hun hngalh. Cucaah Jehovah rian ṭuan dingin ka lungthin ka pek ṭhan” tiah a ti. Matthai 6:33, 34 i Jehovah biakam kha atu ahcun a zumh cang i “Jehovah nih a ka zohkhenh hrimhrim lai ti kha ka hngalh” tiah a ti. Nan Khrihfabu ah cu bantuk lungput a ngeimi unau kha na hngalh ve men ko hna lai. Khrih aa zohchunhmi, zumhfekmi mah unau hna kha i zohchunh na duh ve ko lo maw?—1 Kor. 11:1; 2 Thes. 3:7.\n“Khrih Lungthin” Ngei\n15, 16. (a) Khrih he i lawh awkah zeidah kan tuah a herh? (b) “Khrih lungthin” kha kan cungah zeitindah huham kan ngeihter khawh?\n15 Khrih kha zeitindah kan i zohchunh khawh? 1 Korin 2:16 nih “Khrih lungthin” kan ngeih a hau tiah a ti. Filipi 2:5 ah kan “lungputning cu Khrih nih a rak ngeihmi lungputning kha si seh” tiah a ti. Khrih lungthin kan ngeih nakhnga Khrih i a ruahning, a intuarning le a tuahning hna kha kan hngalh a hau. Jesuh nih zeidang nakin Pathian he an i pehtlaihnak kha biapi bik ah a chiah. Cucaah Jesuh he kan i lawh ahcun Jehovah he zong kan i lo deuh lai. Mah nih Jesuh bantuk ruahnak ngeih cu zeitluk in dah a biapit ti kha fiang tein a langhter.\n16 Jesuh bantuk ruahnak zeitindah kan ngeih khawh? A zultu pawl nih khuaruahhar a tuahmi kha an hmuh, mibupi a cawnpiakmi hna kha an ngaih, mi vialte a pehtlaih hnaning zong kha an hmuh i Jehovah phunglam a hmanning kha an hmuh. “A tuahmi vialte a hngaltu cu kanmah kha kan si” tiah an ti. (Lam. 10:39) Kannih cu Jesuh kha dairek in kan hmu kho lo. Asinain a kong ṭha tein hngalh awkah a kan bawmmi Thawngṭha cauk kan ngei. Matthai, Marka, Luka le Johan cauk kan rel i ṭha tein kan ruah ahcun Jesuh lungthin kha tam deuh in kan hngalh khawh lai. Mah nih Jesuh ‘a keneh zulh’ in amah “bantuk thinlung le lungputning” ngeih awkah a kan bawmh lai.—1 Pet. 2:21; 4:1.\n17. Khrih bantuk ruahnak ngeihnak nih zeitindah a kan bawmh lai?\n17 Khrih bantuk ruahnak ngeihnak nih zeitindah ṭhatnak a kan pek lai? Thazaang a pemi rawl einak nih kan pum a ṭhawnter bantukin kan lungthin kha Khrih ruahnak in khahternak nih thlaraulei a ṭhawnter. Zei bantuk thil sining hmanhah Jesuh nih a tuah dingmi kha duhsah duhsah in kan hun hngalh lai. Cun Pathian duhmi, a ṭhami biakhiahnak kan tuah khawh lai i a thiangmi chiaṭha thleidannak lungthin kan ngei lai. Mah cu ‘Bawi Jesuh ziaza i lak’ awkah a ruang ṭha a si tiah na ruat ve lo maw?—Rom 13:14.\n18. Thlarau lamhruainak ka zulmi sinak he aa tlaiin zeidah kan hngalh?\n18 Hi capar nih thlarau lamhruainak a zulmi timi sullam hngalhthiam awkah a kan bawmh. Thiang thlarau lamhruainak a zulmi, zohchunh awk ṭhami hna sinin kan cawn khawh. Cun “Khrih lungthin” ngeihnak nih Jehovah ruahning in ruah awk le amah he pehtlaihnak ṭha ngeih awkah a kan bawmh ti zong kan hngalh. Asinain kan cawn khawhmi tampi a um rih. Tahchunhnak ah: Thlaraulei a ṭhawngmi kan si le si lo zeitindah kan hngalh khawh? Thlaraulei ṭhawn chinchin awkah zeidah kan tuah khawh? Nifa kan nunnak ah zeitindah huham a ngeih khawh? Mah kong kha a hnu capar ah kan i ruah hna lai.\nThlarau lamhruainak a zulmi nih cun a ruahnak kha thiang thlarau lam aa hruaiter. Jehovah he a ṭhami pehtlaihnak a ngeimi a si. Zeidang nakin Jehovah lungtonnak kha biapi bik ah a chiah\nThlarau a ngei lomi asiloah vawlei lungput a ngeimi nih cun a ruahnak kha amah duhnak lam aa hruaiter. Jehovah he a ṭhami pehtlaihnak a ngei lo. Jehovah lungtonnak nakin amah duhnak kha biapi deuh ah a chiah


A Cu Celngel Cu, An I Thitumnak Ding Nikhat A Duh Bak Ah A Nungak Nu Nih A Thih Tak – Onlinenungak\nBy chin tawi on January 20, 2021\nAn Puaituahnak ding Nikhat Aa Duh Bak ah, Puai Caah A Herh Mi An Zalhnak Ah Vanchiatnak A Tong Mi Hna Khuahkhat Hi Zaangfak le Ngaichia te Bak An Si Ko.\nNu Pakhat Nih A Nun Chung ah A Ngeih Mi A Chunmang cu a duh mi Pa Pakhat he pathin hmai le Minung hmai ah a thiang thitumhnak tuah hi a si. Nu a si mi poah poah nih cu mah ni le caan hi an i ngaih bak ve mi Ni le caan a si tah cun ka palh lai ka zum lo. Nu lawng zong si theng lo in Pa zong Tel Chih a si ko. Chim duh bik mi cu Nu ca hin a si khun.\nCu Bantuk Ni le Caan Hna cu kum zei maw zat hngah hnu ah le timhlamhnak tha ngeih bu in hman a zuam mi tam pi an rak um ve i, zei rel theng lo in a ruat mi zong um si ve ko. sinain, kap hnih chungkhar tlung tein a si pin ah mah le mah a duh daw bak mi si chinchin ah hin cun thin hi a tur khun i, i ngeih tuk hi a si tawn theu.\nSi nain, Minung Hi kan thih ni caan a phak ah cun Ni Le caan hna ngang lem lo in, vanchiatnak nih a phak mi hna zong hi an um theu tawn, cu bantuk vanchiatnak nih a phak mi hna caah cun an caah, vawlei pi hi a mui i, zei ton hme ka ton ti in zanmang hei siseh law ti duh mi zong an um theu tawn.\nTutan zong a duh mi nungak le tlangval hna cu kum saupi kum 7 chung bak te duhdawtnak he kar an hlan hnu ah, an i tuak i ni an i khiah mi caan ah an chunmang le an saduhtah cu a tak in kan hmang lai tiah an i timhlamh cuahmah lio ah van chiatnak nih cun a vun den hna ai, ngeih a chia hringhran ka ti.\nThaizing bantuk ah An ni e caan cu a si i, a tu nih bantuk ah an herh pang zalh an kal pah ah motor accident an ton caah, nu cu a hmun ah a thi colh tiah theih a si. tantak mi a dawttuk mi ka darling caah zeitluk in dah a va fah lai ti ruah ah hin celh a si lo.\nkum s7 chung sak mi duhdawtnak cu mithep kar te ah a dih ai ko mu, hi bantuk vanchiatnak hi mi zei kan si hmanh ah a phan kho lai lo tiah chim khawh a si lo bantuk in, a zei kan tuah mi poah hi zumtu nih cun Pathian sin ah bawmhhal hi a biapi Ngai ko Mu.


Salai Van Bawi Lian nih a chimmi 'Ramri chawlehnak' kong hi rak rel ve hrimhrim | THE CHIN EXPRESS\nSalai Van Bawi Lian nih a chimmi ‘Ramri chawlehnak’ kong hi rak rel ve hrimhrim\nSalai Van Bawi Lian (Martin): Tangka kawl (economy) hi ram sernak le ram thanchonak i a maru pakhat a si ve.\nTangka hmuhnak (economic source) a um lo cun ram thanchonak tuah a har. Tangka hmuhnak lam hi tampi in ser khawh asi.\nZeitin dah kan kawl lai timi kha cozah nih fiang tein policy in langhter asi tawn.\nNain, nihin tiang Chin State a cozah nih economic policy fiang tein an langhter mi kan hmu kho rih lo. Chin State a cozah nih tangka kawl khawhnak lam tampi a ngei. Lam tampi lakah Ramri chawleh chawzuar (Border trade) hi pakhat asi ve tiin ka hmuh.\nChin ramkulh a lubik in a tawne tiang ramdang (India & Bangladesh) he ramri kan i tlai.\nRalkap cozah chan ah tihphangbu le tlaihkhih ton bu in India lei chawleh, chawzuarnak nih mi tampi kan paw a kan cawm (Abik in sumdawng in kan ti lai cu).\nNain nihin tiang cozah hnatlak tein chawleh chawzuar khawhnak lam Chin State ah pakhat (Champai/Zokhawthar India – Rih Myanmar) lawng an hun rih. A dang pakhat cu Moreh-Tamu lam asi.\nCu hman ah India-Myanmar ramri chawleh, chawzuar a ngahmi thil a phun (tradable items) 62 lawng asi rih.\nKum 2012 tiang kha zuar khawhmi a phun 22 lawng asi. Cu lakah, Chin State in thil a chuakmi satil (vok, caw, ar) tbk pawl cozah nawlpek hmasa lo in India lei zuar a ngah rih lo.\n2017-2018 kum ah Kawlram nih ramri chawleh, chawzuarnak (Border trade) in tangka a hmuhmi US$ 8.4 billion asi.\nCu lakah 87% hi China ramri le 19% Thailand ramri ti an si hna. 1% lawng hi India ramri chawleh, chawzuar nak in hmuh mi asi. Hi tluk lawm mam in China & Thailand ramri he a tlaumi hi Naypitaw acozah ruang maw, asi lo ah Chin State cozah santlaih lo dah?\nChin State chungah India-Mizoram he chawleh, chawzuarnak lam a tlawmbik pathum tal kan ser kho hnga lo maw? Hi vialte tangka hmuhnak lam hi a lak in zoh sawh hi a pam tuk lo maw? Naypitaw cozah nih tuah u a ti hlan lo zei hmanh holh lo in um hi miphun zawn kan ruat asi hnga maw?\nChin State cozah nih Chin miphun kan paw cawmnak le thanchonak caah khuakhan lairel in a fiangmi tangka hmuhnak lam (economic policy) pakhat tal a chuahpi ding a si lo maw?\nChin State cozah pakhat si mi nih hi tluk sifak, harsami Chin miphun le Chin ram caah lu le chantling hmanh tonghter loin rian kan tuan ding asi lo maw?\nBorder trade hi tangka hmuhnak lam tampi lakah pakhat lawng asi rih mu. A dang tampi peh chap ding a um rih. Zapi he ruahti dingah kan sawm hna.


BOCHANMI KANPA PU ENOCH NIH MUAL AA KAN LIAMTAK – The Chinlung Post\nBOCHANMI KANPA PU ENOCH NIH MUAL AA KAN LIAMTAK\nNgeihchiatnak thawng. Bochanmi kanpa Pu Enoch nih mual aa kan liamtak. Yangon um Hakha/ Thantlang LCB Vice Chairman , LBC EC Upa le Laimi Lak ah bochanmi kanpa Pu Enoch cu CUAP, KAL, LUNG, THING that lo zawtnak in ICU ah caan saupi a umnak in tuchun november ni 30 zinglei suimilam 2:23 ah mual aa kan liamtaak.\nTaantaak mi chungkhar dihlak nan ngeihchiatnak Pathian tu nih in hnem ko hnaseh. Sungsung Pa Hakha, Thantlang LCB le LBC na rianttuan tti hna nih kan in philh kho bal lai lo, Kan mitthlam ah na cuang zungzal ko lai. Credit: Lian Iap.\nThawngpang dang. Iran nih sual an puh cang hna. Iran thiamsang bik tiah an ruahmi Iran nuclear programme tuahnak ah abiapi taktak tiah an timi cu nizan tihni ah Tehran khuapi ah an kahthah. Hi thahnak kongah Iran Foreign minister nih atimi cu Mohsen Fakhrizadeh thahnak ah hin Israel pehtlaihnak angei tiah a chim. Israel hi kum tampi chung cu Iranian Nuclear Scientist pawl thattu ah puh asi.\nSihmanhsehlaw Israel nih cun zeibia hmanh an chim bal ve lo. Israel PM nih arak chimmi cu mipi vialte hna Israen scientist Fakhrizadeh hi a min theih peng ding asi lai tiah arak chimh cang hna. Thawngpang atuhi alinsa ngaingai cang. Aruang cu nikum in tukum ah Iran nih an i bochan taktak mi hna cu thah an si hna, i atu hi Iran cu athin alinh bak in a lin cang ti asi.\nHi thahnak ruangah tutan US President atling dingmi Joe Biden le Iran karlak zongah Iran nuclear konglam cu ruahning bantukin asi te lai lo tiah an chim rih. Tutan thihnak konghe pehtlaiin US President Donald Trump nih atimi cu Iran caah cun sunghzatlaknak nganpi asi ko tiah alanghter. Fakhrizadeh cu Absard khua ah thah asi.\nHi thahnak kongah Iranian state telivision nih a chimmi cu Thing aphurmi motor tthingmi tangah bomb an chiah i, Fakhrizadeh amotor pawngah a buak tiah an chim. Cutikah amotor cu adir i, minung panga nih meithal in an kahthah. Ahnuzultu hna cu an nunnak aliam lo i, amah tucu ahmun lila ah a nunnak aliam tiah an chim. Hithahnak hi mizeihmanh nih kanmah tuahmi asi tiah an langhter mi a um lo.\nSihmanhsehlaw Iran Foreign Minister Mohammad Javad Zarif nih cun Israel apuh hna i, hi thil cu ram pakhat cawlcanghnak asi ko. Ralhrang hna nih Iranian Scientist an thah i, hi miralchia hna thiltuah mi ah hin Israel hi pehtlaihnak an ngei hrimhrim ko tiah a chim. Iran Supreme leader le Hossein Dehghan zong nih Israel an puh ve i, an tuahmi man cu an hmuh hrimhrim lai tiah an chim.\nKHAH US PRESIDENT TRUMP NIH CEILAK IN ATTHUAT CANG HNA


NGEIHTHIAMNAK LUNGTHIN VUN NGEIH HI CU A SUNGLAWI KO – The Chinlung Post\nNGEIHTHIAMNAK LUNGTHIN VUN NGEIH HI CU A SUNGLAWI KO\nNovember 23, 2020 admin Local News 0\nSalai Pa Thawng, Salai Zathawng, Australia sin in ngeihthiam halnak lehnak.2020 Myanmar Election ah Chin State, Thantlang Pyne No 1 in aa cuhmi Pu Chan Ham le Pi Chin Chin Pekthang ah a sungmi $10000 liam ding bak in na ka challenge caah pasal tiah thatein kan in cohlang i, public/zapi theih in news CBN News tiangah na rak thlah caah biatak tiah ka rak i ruah.\nI, Pu Chan Ham a sungh ahcun $10000 liam ding in kan chungkhar nih timhlamhnak kan rak ngei. Asinain Pathian khuakhan kan theih khawh lo bantukin, a sung bak lai tiah nan rak ruahmi Pu Chan Ham nih teinak a hmuh caah na sung. Pumpak inbox ah a phungmen ngaithiam halnak na rak tialmi le online in ngaithiam halnak na rak ttialmi zoh tikah na lungtak in ngaihthiam na kan hal lo tiah kan i ruah.\nAsinain Australia ah na dirhmun kan theih. Canada ah na Pu le he zong aa dawmi kan si i, anmah zong nih ngaithiam ko an kan ti pin ah, nangmah nih ngaihthiamnak na kan hal hlan in ngaihthiamcia cu na si ko. Cucaah $10000 liam ding dirhmun in kan in ngaihthiam tiah kan in theihter.Nihin thawk nangmah le Keimah karlak ah $ 10000 i betting nak hi a dih cang. Kan ngaithiam cang.\nLung ttha tein rak um cang. Amah belte ruahnak pakhat langhter ka duhmi cu sining nih a phak lo tiang in midang challenge le online in midang nek ngai in comment ttial tibantuk hi a ttha lo ngai tiah ka hmuh, cucaah kan nau le nan si hmailei ah miphun caah bochan dingmi nan si i bia i sumren kho deuh cang u law tiah duhsaknak kan pek.\nchapmi:Joseph Sui Uk chungkhar Canada nih Dawtnak tak le zawnruahnak lungthin tak he a zuam cawhtu Za Thawng cu an biakam dollars 10,000 pe thanlo ding in an ngaihthiam. Ngaithiam nun ngeih hi Pathian thluachuah a si upat an tlak taktak. Sincerely: Salai Joseph Sui Uk Lian. CANADA\nKhuaruah Har Thilcang, Thih Caan A Rak Phak Lo Hin Cun\nDONALD TRUMP BIACHIM CU UAR A UM KHO TUK CANG


Wow! Hi Tiang Tiang Cu Zumh A Har Bak Cang. – Kawltu Team\nKNLA nih ralhrang pawl camp an lak piak than cang hnulei in bawmtu ding ah ralhrang lei nih ralkap dang an ngei ti lo,\nKa pasal hi idohnak zong nih akan chuh piak khawh lo-Olena Zelensky, Prophet pahnih hna nih kum 2022 tiang caah thil arak phuan cia mi “Nostradamus le Baba Vanga” cu,\nIsrael nih Ukraine mipi himnak duh mi hna caah work permit tuah piak asi cang lai tiah arak phuan ko cang,\nVawlei hi buainak in akhat ko cang atu zong ah tih anung mi zawtnak hrik arak chuak than cang, cu zawtnak phun khat cu “monkeypox” timi cu arak darh ngai ngai fawn cang,\nYangon Middle School ah kum 14 leng teacher rian tuan cang mi nih CDM atuah ve ruang ah ram tang in hiti hin bia arak chim “aw kanram” lung afak ko e.\nWow! Hi Tiang Tiang Cu Zumh A Har Bak Cang.\nNovember 3, 2020 November 3, 2020 Pu Tawn Mang\nKan Lainu Hlasakthiam nungak Van Hlei Sung cu Mizoram ah a lar chin lengmang cang. A lar lawng siloin Mizo hlasakthiam tampi lak ah a lang kho. Hi tiang tiang hi cu zumh a har bak, a sinain a taktak a si. Mizoram ah hin kum chiar tein singer pawl caah Award tete pek nak caan hi a um peng. Cu Award an pek nak ahcun Best New Artist ti hna, Best Song Writer, Best Female Artist ti bantuk le a dang dang hna thim peng a si tawn. Tu kum zong ah cu bantuk thimnak cu nei dingin timh tuahnak kal pi cuah mah a si.\nMizoram Cable TV ngan bik pawl simi Zonet nih “Zonet Thazual Award” (Lai holh in cun Zonet nih a tha bik pawl Award a pek nak ti nak khi a si) cu neih than dingin timh tuah nak an nei. Cu cu nizan ah khan Award pek ding pawl Nomination cu an phuan. Nomination an phuan nak ahcun kan Lainu Van Hlei Sung an telh ve hi asi. Award pek nak caan hi hi November ni 12 le 13 ah neih timh a si.\n“Zonet Thazual Award” Nominees ah hin kan Lainu Van Hlei Sung cu “Best New Artist Lengzem” ah aa kan langh piak kho. Kan lawmhpi taktak. Hi bantuk in Laimi phun aa kan cawisang hi lawmhpi lo awk a tha hrim hrim lo. Share phu asi. Cawisan phu zong a si fawn. Nan rak share cio lai nak kan in nawl fawn hna.\n“Zonet Thazual Award” Nominees Best New Artist Lengzem ah hin ,\nHoxy, Rempuii Ralte, RD Thangi Ralte, Rualthana le Van Hlei Sung hna an langh. Kan Lainu nih hi “Best New Artist Lengzem” a ngah khawh nak hnga thlacam in bawm cio hna usih. Nominees ah aa tel mi hrim hrim zong hi a men ti lo kan lawmhpi taktak.\nMah ti hin Van Hlei Sung nih a lunglawmhnak a langhter ve, “MATTHAI 6:33 Cucaah zei dang vialte nakin Pathian Pennak le zeidah tuah hna seh ti a kan duh timi kha biapi deuh in ruat u law thil dang vialte hna zong hi an pek tthiamtthiam ko hna lai.” Speechless – thank you all so much. God bless ” tiah a lunglawmh nak a langhter.\nA tanglei capar hi “Zonet Thazual Award” neih dingmi kong Mizo pawl nih an tial mi a si.\n(Zonet Țhazual Award 2020) NOMINATION PUAN ANI\n2nd November 2020(Monday) zan/zanin dar 8 khan Zonet leh Music Domain Mizoram(MDM) țangkawp chuan kum tina an lo buatsaih țhin Țhazual Award 2020 Nominees chu Zonet Cable TV kaltlang leh MDM Official Youtube channel kaltlanga puan ani.\nȚhazual Award 2020 semna hi 12st & 13rd November khian neih tum a ni a mahse Mizoram sawrkarin AMC area huam chhunga Lockdown a puan/ pawhsei leh tak avangin a hun sawn hlat a ni a, Award semna hun hi neih anih hun tur tak erawh puan chian ala ni leh lova, hrileng dinhmun leh sawrkar dan (SOP) ngaichang chunga rel/puan leh tur ani.\nȚhazual Award hian Category tinah Citation bakah sumfai ₹10000 țheuh a kengtel a, tun țum Țhazual award semna neih leh tur hi kum 6 an semna tur chiah ani nghe nghe bawk ani.\nSource : Mizo Milarte Official\n← Kan Lainu Chhekuh Nih A Hawinu Fak Ngai In A Vuak (Video He).\nBethsy Te Nupa Hmanthlak Thar Pawl Cu Zoh An Nuam Law Law. →


Ngandamnak Kong Archives - Page 2 of 30 - Khuaruah Har News\nCategory: Ngandamnak Kong\nSam Pawngh/Pawng Tuk Mi Le Luval Nei Mi Hna Caah A Ttha Tak Tak Mi Shampoo\nNa sam pawngh/ pawng tuk ruang le na luval tamtuk ruangah lungrawk in an um ve sual maw? Na rak um ve sual ahcun hi shampoo hi rak hmang ve. Zeitik kar i na sam pawngh/ pawng mi a rak keuh tthan le na luval zeitik kar i a rak\nKengfah/ Kehruh Fah/ Thahhri Fah Hmang Mi Caah A Ttha Tak Tak Mi Sii\nHlan lio kan pi le kan pu hna chan lio ahcun kengfah/ thahri fah le ruhcang fah ti bantuk khi theih awk a rak um lem bal lo. Chan khat hnu chankhat vawlei thil sining ai thlengmang i tu chan ahcun nghakchia upa thlulo tiang in kengfah/ thahri fah le\nMemorial Sloan Kettering Cancer Centre, USA Nih Cancer Sii An Hmuh Thar Mi\nTunai teah khan vawlei cung ram rum bik le ram thawng bik USA ram Memorial Sloan Kettering Cancer Centre, USA ah cancer sii-ai thar an hmuh chuah mi hlawhtling taktak in minung 18 sin ah hneksak nak an tuah khawh. Mah cancer sii-ai an hmuh chuah mi Dostarlimah cu laboratory\nPa Tanglei A Dir Kho Huaha Ti Lo Mi Paoh Nih Mah Video Hi Zoh Khawh I Zuam Cio Uh\nA tanglei ah hin India ram New Delhi khuasa Laimi nih kan i bochan ngai mi Dr. Pari nih nuva kong le Nuta ngam nak kong ah theih a herh taktak mi pawl a chim mi cu a ca long hmanh si lo in a chimnak video he ka vun\nNgandamnak: Kum 25 Chung Zunthlum Zawtnak A Ngei Cang Mi Nu Nih Damnak An Hhmuh Nak Sii\nKan vawleicung ah nikhat hnu nikhat in fimthiamnak a sang chin lengmang bangin zawtnak ttihnung phunphun an chuak chin lengmang ve. Tu lio kan vawleicung akan buaiter dihtu Covid-19 zawtnak ruang ah nichiar tein minung thong tampi an nunnak a liam i, minung a ting ting in zawtnak an kai\nRingworm Le Tak Thak Caah A Ttha Tak Tak Mi Sii Ka Vun In Hromh Hna\nRingworm le tak-thak fawi taktak in a damter khotu sii ttha tuk mi hi a ho cio paoh nih theih kan duh cio ttheu lai tiah ka ruah caah ka rak post tuah lai. Ringworm cu Voksa, Cawsa le a thu-theng mi meh ei ahcun a zual ning cu ti\nKuhva, Zukhmuan Tawngh Ruang Ah Ha Thiang Kho Ti Lo Mi Caah Thawngttha (+Video)\nTu chan ah cun pa nak hmanh in kuhva ei ahmang deuhmi hi nu an si cang ti u sihlaw kan palh lem lai lo dah! Nu an ni dawhnak lak ah aitel ve mi cu an sam le an ha tian khi a si. Pumrua tthat ngai ttung kuhva\nPucik/ Ngamit Fawi Tein Damter Nak Sii Hi Na Thei Bal Cang Maw?\nNgamit zawtnak cu miring holh in Cron tiah an auh. Ngamit zawtnak (molluscum contagiosum) cu vun cung ah a chuakmi a bo tete an si. Cu a bomi na dip ah cun cu a boin cun a par tete an chuak lai. Akarh a fawi I tongh sual, khon sual\nTlangngaikuang (Scorpion) Nih An She Sual Tik Fawi Tein I Thlopbul Ning\nTlangngaikuang(scorpion) nih an she sual si ahcun hnuhnun thei chung I um mi a cit e kha la law an sehnak zawn teah khan benh piak. Na vun benh tlawmpal ah afah vialte a dam colh lai. Tlangngaikung(scorpion) niha n she sual tik ah (reite) hang le chuhmuk kha cawhlaw\nNgandamnak: Pracetamol He Eidin Chih Bak Lo Ding Thil Pawl\nLufak, taksa fak le hmafak tuk caan rianrang i a dam khawhnak ding ah kan din tawn mi sii cu Pracetamol khi a si. Minung tampi nih kan din taktak mi Pracetamol he din ei chih bak lo mi tirawl pawl hi nai fiang cang maw? Nai fian loh sual


Breaking News:Mipi le ralhrang kahdoh nak faktuk a chuak ralhrang ceilak an thah hna. – Lai Lungrawn Post\nAugust 23, 2021 August 23, 2021 admin Thawngpang\nSagaing ramthen,Tamu khua cu ralhrang phu nih hriamhmang in doh mi hna chung in a hramthok an si. April thla chung ah a cang mi kahdohnak chungah khuami mino hna nih hramhram nawlngeihnak la tu ralhrang phu hna cu kham in kahdohnak ah ralhrang phu lei in minung 18 an rak thi the chin post.\nKawlram ah kahdoh nak fak taktak a chuak kho cang tih a nung ko


R.I.P : Apoi Tuk E Nau a ngei nain a chul a tlek mi a kauh tuk caah a nunnak a liam – Onlinenungak\nR.I.P : Apoi Tuk E Nau a ngei nain a chul a tlek mi a kauh tuk caah a nunnak a liam\nThinlung a fak taktak kan pupa hna nih an rak chimmi Nu naupawi mi dawt cikcek ding nau pawi mi cu thlankam dir an si an rak ti hihi a rak si taktak ko e. Nizaan zing 12.10.2020 zing ah khan nutung note cu nau a hrin khawh bakin a thi tiah thawng kan theih. a fanu te zong a hmu manh lo thinlung a fak tuk hringhran.\nA mah hi Saitual khua a si i Hmingpui tiah auhmi a si, kum-29, mi a si i Seventh day Hospital ah nau a nei i , a chul a tleh ning a fah deuh caah a thapi a cat i a fanu te zong hmu manh loin a thih hi a si, ruah ah hin thinlung a fak tuk hringhran ko. A kaltak mi a fate ca hrim ah hin lung a zur tuk . Tantak mi chungkhar Pathian nih an mitthli hnawhpiak ko hna seh.


Saya Van Tha Uk nih USA Austrialia um mi laimi cu an thuatbak ko hna hi nan thau dan hi adik lo – The Cherry Par\nSaya Van Tha Uk nih USA Austrialia um mi laimi cu an thuatbak ko hna hi nan thau dan hi adik lo\nA tu tan mah bantuk in saya Van Tha Uk nih a chim mi hi ruah ah cun thildik ngai asi ruah awk tlak ngai ngai thil pakhat cu a si’ Atu tan mah bantuk in a mah facebook timeline ah atang lei he pehtlai in a van tial tupa hi’ mifim ngai pakhat asi keimah zong nih personal in ka thei ngaimi le ka hngalh ngaimi laipa pakhat asi. Bia pakhat khat a chim tikah a chim sawhsawh bal lo a bia chim mi pawl hi lak awk tlak le rel awk tlak le i cawntlak lawng te an si hna.\nHmailei ah Pathian tu nih cawisang sehlaw lam hrawi chin ko seh kan miphun le kan ram ca zong ah hman awk tlak Laipa pakhat ah i chuah te seh tizong kan saduh thah cu asi, anih hi Bible siangin kai mi pakhat zong asi hlei ah pafim ngai asi, tukum hi dam tein siangin a kai kho ah cun siangin zong a ka dih piak ding asi caah Pathian tu nih lam hrawi chin ko seh a tang lei ah aum mi pawl hi a mah tial mi cu an si.\nKan nih laimi le ramttha phak cangka te thau hram i thok.Khua a rak um lio a rak der bakmi thaizing kiptuh thi hnga ding a rak lo mi kha,ramttha a phak caangka tein nikhat hnu nikhat thau hram ai thok.Laitlang in kal a rak i thawh ah khan pound 100 a si i Austrlia in lai tlang a van kan tlawn lei cu pound 350 bak a si.Eh Ramttha pei si cu kan ei din zong cu an i dang ve cu awh.\nRamttha in a rak kan tlawngmi bia an hal tawn hna i zei dah nan i harh bik tiah an chim tambik mi cu Rawl ei le inn-ta toilet kal hi kan i harh bik tiah an ti tawn hna.\nCredit:Van Tha Uk\nPrevious Post:Laimi le laimi hitluk tiang tiang i hlen hi cu a poi ko i ralring cio hna u sih zeithil dak an cung ah a tlung te lai\nNext Post:Lainu Doctor pari nih a lung tha lonak a phuan ve cang


Benjamin Sum Birthday video thar bak mi. Zoh nuam kho taktak +Video – Salai Kawltu\nBenjamin Sum Birthday video thar bak mi. Zoh nuam kho taktak +Video\nTuni November 27 hi Tutan Myanmar Idol aa zuam cuahmahmi Benjamin Sum chuahcam (birthday) a si. Benjamin Sum hi kum note a si rih nain hlasak lei ah biatak tein thazaang a chuah cangmi a si. Music video zong tampi aa tuah cang. Kawl hla lawng siloin Mirang hla, Mizo hla, Falam tiang a sak cang. A thiam kho tak tak. Tutan a Birthday ah a fans tampi nih thazaang an pek i Happy Birth Day Benjamin Sum tiah lawmpinak ca tor an kuat. Hmailei a kal nak ah Bawipa nih lam hruai chin lengmang ko seh. Tutan a birthday ah a langhtermi video cu a tanglei ah a um lai.\nTuni hi Ben Ben birthday a si bantukin live video a van langhter. A fans pawl le thazaang ape tu hna caah ah a rak tuah mi a si. Benjamin Sum hi mi tampi nih lawmhpinak ca an kuat. Esther zong nih ca a kuat ve cang. Tuni Benjamin Sum a Birthday i a Langhtermi Video cu tanglei ah a um lai.\nTuni Benjamin Sum a Birthday i a Langhtermi Video cu a Taru ko.\n← Esther Dawt Chin Sung Kong Video thar bak langhter asi cang +Video\nBenjamin Sum le a fans pawl hi cu uar an um tuk eh! A Birthday puai a hi rak zoh ve uh a sunglawi kho taktak nuam bak ko lai hiH! →


Thawngpang Tha Taktak Tuzan Ah Ralhrangbu An Mah Le An Mah An I Kap Than — Chin Miphun Tlangau\nPathein ah ralhrang anmah le anmah an i kap.Ayeyerwaddy ramthen,Pathein ah July 23 zan ah ralhrang rallokap bia an i al i anmah le anmah an i kap tiah theih a si.Zan suimilam 10 hrawngah umhmun an khuarnak ah pakhat le pakhat bia i al nak a chuak i meithal in i kahthah nak a chuak,khuami tu nih cun meithal thawng voihnih lawng an theih.\nPathein Ah CDM A Lut Mi Bokyi Pakhat Hriamnam He An Tlaih.Ayeyarwaddy ramthen,Pathein ah July 23 zaanlei ah CDM a tuahmi Bokyi pakhat hriamnam he an tlaih tiah theih a si.Pathein Ma-Ha-Ban-Du-Lah lam pawng khualriahnak pakhat ah CDM a tuahmi Bokyi pakhat cu ralhrang rallokap nih an luhhnawh i hriamnam he an tlaih tiah theih a si.\nBelin peng thlihrang nih inn 100 hrawng a hrawh.Belin peng,Zet-Tuat khuatekomh ah thlichia nih inn 100 hrawng a hrawh tiah theih a si.Belin peng Zet-Tuat khua le Aa-Naing-Pon khua ah July 23 zaanlei suimilam 2:30 hrawngah thli le ruah a fak tiah theih a si.Hi thli le ruah ruangah mipi 200 hrawng bawmhchanh an herh.Atu hi a himnak hmun a si mi Zet-Tuat sianginn ah umhmun an khuar ter hna.\nMandalay Ah Mizaw Zohtu An Tlawm Caah Nikhat Ah Minung 50 Leng An Thi Mandalay Ah Covid Mizaw Zohkhenhtu An Tlawm Caah Nikhat Ah Minung 50 Nak Tlawmlo Covid In An Thi Mandalay ah July 1 in 22 tiang Covid in thi mi hi minung 1000 leng an si tiah a thi mi cazin ning ah theih khawh a si.Cazin ning in zoh ahcun Mandalay ahhin Covid zawtnak ruangah nunnak liam mi hi nikhat ah zatuak in 50 an si tiah theih a si.


Khuachung ah Ralhrang Hren Mi Hna Cu Khuami Pawl Ralsatarh Ah An Hman Hna Caah An Chuak ter hna – Chintanbo\nKhuachung ah Ralhrang Hren Mi Hna Cu Khuami Pawl Ralsatarh Ah An Hman Hna Caah An Chuak ter hna\nApril 27, 2022 admin MYANMAR NEWS 0\nMagway ramthen Htilin myone Kyiwabin khua ah ralhrang hna cu YDF nih lengchuak kho lo in an hren hna. Asi nain ralhrang hna nih cun khuami pawl cu minung 20 hrawng cu an tlaih hna i ralsatarh ah an hman hna caah Yaw lei mipi kilveng tu YDF hna nih lam an hnawn piak hna tiah an mah phu sin in theih asi.\nRalhrang minung 90 hrawng cu Akyiwabin khuachung april ni 25 lio ah khan alut i mipi kilveng tu ralkap hna nih khualeng chuak kho lo dingin an kham hna. Cu hnu ah cun hriam ngan he hriam hme he minutes 45 chung hrawng an i kap i ralhrang hna cheukhat an thi cheukhat hliam an tuar i minung pakhat cu kuanzen le hriam tling he YDF nih an tlaih. Cu hnu ah cun atang mi hna cu khuachung ah anzam than i an hren hna hi asi. Ralhrang hna khuachung an va phanh hnu in khuachung saya hna telh in hngakchia le kum upa minung 20 hrawng cu ralsatarh ah an hman hna lam hi kan on piak uh, nan kan on piak lo asi ah cun atu kan tliah mi minung hna hi kan thah hna lai i mei in kan khangh hna lai tiah an kan ti tiah YDF Htilin sin in theih asi.\nRalhrang le mipi vengtu karlak ah can sau nawn an i ceih hnu ah ahnu bik ah ralhrang hna khualeng an chuah tiang, kah ti lo in lam an on piak hna. Cun lam an on piak hnu in ralhrang hna nih an tlaih mi hna Kyiwabin in ralsatarh ah an hman mi hna minung 20 cu an rak thlah hna tiah Htilin YDF nih cun an chim. Atu hnu in khuachung ah ralhrang an rak luh i kah doh nak achuah asi ah cun, khuachung mi hna mipi vialte hna nih hruaitu hna le ralzam hna abawm tu hna sin ah bawmh nak nan hal lai i an mah lam hruai hmuhsak nak ah lam hla deuh ah zam aherh cang lai tiah YDF Htilin sin ralrin an pek hna. Source: The Irrawaddy Burmese Edition\nNgaih Chai Tuk Si Mu Ral An Zamnak Ah Hlei Nih A Cahpi Hna: Kalay pengkulh, Donwe khua lei ah SAC ralkap nih thazang tampi in rallam an sial caah tualchung mi hna cu Myitthar tiva ral ah an zam i Myitthar tiva hlei nih a chimhpi hna caah minung 6 an nunnak liam. Nihin, April 27 zing slm 8:00 hrawng ah Donwe khua ah SAC ralkap thazang 80 hrawng cu rallam sial in an rak phanh caah tualchung mi hna cu tiva ral ah ral an zaam i mimung 10 hrawng nih hlei an zawh lio ah hlei nih a cahpi hna hi asi. Ti chung ah hlei nih a cimhpi hna cu tualchung hriamtlai ralkap le mipi nih an kawl cuahmah lio hna asi minung 6 ruak an hmuh cang.\nRussia Nih Gas Le Oil Pawl Phih Kharnak Atuah Ve Hna\nRalhrang Riahcaw A Phortu Mawtaw Ceilak Bomb Puah An Si


Myanmar Mipi Runvennak a Rianrannak in Tuah ding in Ms Yanghee Lee nih UN a Hal – Hakha Cherry\nPagu khua ah ni khat chung lawng ah minung 80 leng an nunnak a liam hnu ah atulio Myanmar kong ruahnak petu (Special Advisory Council of Myanmar, SAC-M) chungtel Ms. Yanghee Lee nih Myanmar mipi runvennak a ran khawh chung in tuahpiak awk ah UN General Secretary sin ah a hal.\n“Myanmar ram ah upadi zulhnak a um ti lo i, ttihphannak nih a chilhmi ram ah aa chuah cang,” tiah nihin ah SAC-M zong nih cathanh an chuah.\nUN General Secretary nih amah pumpak hrim in Myanmar ram ah le Southeast Asia ah kal ding in le UN Security Council auh tthan i Myanmar rammi hna runvennak ca ah R2P program nunter khawh ding in aa zuam a herh, tiah SAC-M cathanh ah an langhter chih.\nApril 9 ah Pagu khua ah Myanmar ralkap nih minung 80 leng an thah hna pin ah minung tampi an umnak theih loin an tlau. Thla 2 fai chung ah Myanmar ralkap nih rammi 700 leng an thah fawn hna.\nSAC-M chungtel Marzuki Darusman nih, “Myanmar ralkap nih suimilam ttem in mi an thah hna. Hi bantuk tuksum tuahsernak hi ngol zokzok hna seh. An tuahsernak hi anmah lila nih an zun caan a phan hrimhrim ve lai,” tiah a chim.by-The Chin Journal\nApril 12, Yangon (Photo-Reuter)\nKIA nih Myanmar Ralkap Sakhaan Pahnih an Lak Than\nPu Ral Kham le Dr. Thla Cung nih Ralkap Rian Khinhmi an Cohlang Lo


Chin Miphun nih Upat Pe Cio Hna U Sih – Salai Kawltu\nChin Miphun nih Upat Pe Cio Hna U Sih\nJanuary 11, 2019 salaikawltu Chin Mi Thawng\nLawmhpi Cio Hna Usih\nChin miphun nih upat pek awk tlak bak an si. Ram le miphun caah biatak tein rian a tuantu pahnih hna hi upat kan pek awk a si. Chin National Army Sergent Gracy Van Sui Par le 2nd Lieutenant Sang Nawl hna cu chungkhar ser an i tim cang. Chin National Army Sergent Gracy Van Sui Par le 2nd Lieutenant Sang Nawl hi upat awk an tlak pin ah an mui zong an i dawh tak tak. Miphun caah rian a ttuantu hi upat kan pek hrim hrim awk a si.\nChin Miphun zalennak ding caah dothlennak a tuah i zumh awk tlak in miphun caah a nunnak tiang pek ngam in rian a tuanmi Chin National Army Sergent Gracy Van Sui Par le 2nd Lieutenant Sang Nawl lawmhpi cio hna usih.\nAn hmanthlak pawl kan van langhter lai.\nCredit: Chin Broadcasting Network Facebook Page\nPrevious Post:Na Khuazing Hmelchunhnak(Khuavang) Umnak Hmun Nih Na Kong A Chimmi\nNext Post:Laimi Le Laimi Karlak Ah Hi Biaka leh Bawia Nih An Tuahmi Hi Fihnung Bak Mi Asi\nLai pa bantuk pate nih Nga Ngan Tak Tak a TLaih (video)\nAung Lah nih Brandon Vera a Rak Ngamh Tuk Hringhran\nSalai Ceu Bik Thawng nih CYO, Chin Person of the Year 2019 caah Minung 5 a duhmi a van Chap\nUS Indiana Chin Palik Bawi Hmasabik Peter Lian Lawmhpi cio u sih.\nDr.Aung Myint Thang nih LAITLANG KHUATE LE BAWI VOK THAH kong a tialmi hi a Mak ko\nThailand Hngakchia pawl Documentary Movie Thar a Chuak Cang\nTrump nih Dressing Room ah a ka Tuaitam a timi Nu cu Trump nih fak tak tak in a leh


DR.SASA SIN AH BAWMHHALNAK CA A KUATMI CU LUNG AHMUI HRINGHRAN – The Chinlung Post\nDr. Sasa na sin ah bomhhalnak. Na theih cia mi le na hmuh cia mi a si ko nain vun nawlh than ka duh ko. Kawl ralkap tupung damiah Min Aung Hliang phu nih kawl ram mipi cu thah dih le nawn dih a kan timh caah mah pumpak vennak ding ah hriamnam pakhat hmanh kan ngeih lo caah kan inn pa ram Thailand le India ah a zam mi zong zeimawzat an si cang hna.\nThailand ralzam cu Thailand cozah nih him tein a kilkawi hna i khat lei cun hna a ngam deuh. A mah belte india cozah sin ah a zammi mi cheukhat kawlram mi CDM pawl cu india cozah nih a tleih hna i kawl ralkap tupung sin ah a kuat than hna ti mi kan theih tik ah kawlram mipi kan ngeih a chia i kan lung a fak.Kawl ralkap tupung nih CDM siseh mipi a tleih mi hna hi a thah cang mi hna zong zeimawzat an si lai ti zong zumh a si.\nCun pin ah palik le Kawlralkap CDM a lut i Min Aung Hlaing nih a tleih than mi hna hi cu a mah tupung sin ah a tuanter than hna lai i kawlram mipi a kan that tu ah a ser than hna lai ti zong zumh cio a si.Kan mah te hna nih kan au kan khuang lennak cha cun nangmah Dr. Sasa pakhat nih voikhat na chim mi hi a let tam tuk in hmual a ngeih caah na sing ah ca kan kuat nak a si.\nNang cu Chin mi, Lai mi na si ko caah Chin media, lai media group hi na hman ko lai caah ka ca kuat hi nan hmuh khawh ko lai tiah ruah chan nak ka ngei. Dr sasa pathian nih in huh phenh peng seh law nan rian tuan nak ah Pathian nih in um peng ko seh. Credit: PT Satu ( CHINLAND DAILY NEWS)\nThawngttha: Nihin (03/19/2021) ah Indianapolis khua i a ummi Mimi Restaurant ngeitu Pu Thawng Mang le a chungkhar sinin $5,000 siseh, IU Bloomington i Sushui dawr ngeitu Pu Thang Khar le a chungkhar sinin $4,000 siseh Emergency National Security Funds (ENSF) caah an rak pek rih. An cung ah kan ni lawm hringhran. Indianapolis khua ah kan miphun chung in Restaurant le Business ngan ngan a ngei mi tampi an um i, anmah belte cu kan leng kho rih hna lo.\nAn sin zong in kan miphun a himnak ca i Emergency thil a si caah tam pi ruahchannak kan ngei hna. Vawlei cung kaakip a um mi kan miphun hawi le dang zong nih kan ram ca i, nan siaherhnak a kaa kip ah nan rak langhternak thawngpang kan rak theih i kan ni lawm.Burma ram ah a um mi miphun lak ah, Kawl le Miphun dang pawl nih santlai lo bik Chin miphun tiah an rak kan ti tawn mi kha tutan hrimhrim ah hin zeitluk in dah Chin miphun kan lung aa rual i, kan miphun kan dawt ti mi langh ter chin chin hna uh sih. Credit: Daneil Sakhong.


Hruh hnu molhnak :Atulio Joe Biden ṭanh ruang le Donald Trump ṭanh ruang i Media pawl umtu ning le cawlcangh cu ka lung bak an dong. – Hakha Cherry\nHruh hnu molhnak :Atulio Joe Biden ṭanh ruang le Donald Trump ṭanh ruang i Media pawl umtu ning le cawlcangh cu ka lung bak an dong.\nHruh hnu molhnak :Atulio Joe Biden ṭanh ruang le Donald Trump ṭanh ruang i Media pawl umtu ning le cawlcangh cu ka lung bak an dong. Keimah bantuk zapi zaaran cu hruh hnuah molhnak in a um. Hruh hnu i molh rih cu kan thih lo fangfang. Aho bia dah kan zumh lai i, zei bantuk bia dah kan zumh lai lo timi karlak ah kan lo lengmang. Evangelist he an i lo pah.\nPakhat a phan, cuticun an kan ti. Pakhat a phan ṭhan, khatikhan an kan ti ṭhan. Kan zumh lai kan ti ah aa zum thiam lo bantuk, zumh lo lawlaw ah hon ti ah le aa um thiam fawn lo. Kan zumh lai maw zumh lo hei ti hrawnghrang ah zapi kan lo lengmang tawn bantuk a si.\nKei cu tuanpi khan Trump nih a donghnak ah a tei ṭhan lai ka rak ti cang. Ka bia ka leet lai lo. A tei lo a si le ka palh ee ka ti lai ka rak ti cang ko. Trump ka uar bia a si lem lo. Biden ka rem lo bia a si hlei fawn lo. Minung pakhat ṭanh ruang i mi vialte nawnnok dih le lih le lih in mi hlen kha a rem ka rem lo.Credit-Perhkalh Thawng\nFDA Nih Moderna Virus Khamhnak Sii An Cohlan Cang\nJoe Biden fapa Hunter Biden cu Ukrain le Chiana ram i business a tuahmi in a ngahmi


Falam Khuanu Khuapa ah Ramkhel Party le Biaknak lei Upa Telve dingin Fehter – THE CHINLAND POST\nFalam Khuanu Khuapa ah Ramkhel Party le Biaknak lei Upa Telve dingin Fehter\nFalam Khuanu Khuapa/ Rev. Biakcawm Fb\nSalai Josephbawi| 2019 September 16| Falam Khuanu Khuapa (2018-2020) term 2019 kum dih General Meeting cu September 14, 2019 USDP Party zung, Falam ah an tuah i phunglam le thimnak an ngei tiah theih a si.\n“Phunglam bylaw kan rak ngeimi ah ramkhel party le biaknak lei riantuan upa hna cu itel hlah seh timi kha zalong tein itel than dingin kan remh than. Cucaah cu ramkhel party minung, biaknak minung tiin a um ti lai lo. Caantling in riantuanmi kan si lo tikah ah Khuanu Khuapa a ummi dihlak hi Party pakhatkhat ah aa telcia mi lawngte kan si ko caah tel than si ko seh kan tinak a si” tiah Falam Khuanu Khuapa Vice Chairman Pu Zung Bawi Pum nih The Chinland Post ah a chim.\nFalam Khuanua Khuapa cawlcanghnak ah Party minung an itelmi nih bu thithruainak kongah “ ramkhel upa hna, biaknak lei upa hna zong itel ko hna seh tiah kan ti. Ahlan zong Party minung lawngte aa telmi in kan ihruai ko, thanchonak lei deuh kan chimrel mi a si caah buaibainak a um bal lo. Thanchonak lei caah Ramkulh Cozah biaruah khawhnak caah kan ihmaitlak tawnmi a si ko. Chin ramkulh Khuanu Khuapa hmanh tha tein dirkho cang usih law kan herhbau kip Cozah sin chimphuannak hmanh ngei peng usihlaw a tha” tiah abiapeh ah a chim.\nChin Elders’ Community Workshop Nov.27-29, 2019\nChin ramkulh huap Khuanu Khuapa Tonnak cu November 27-28, 2018 Hakha ah tonnak rak tuah a si i 2019 Bupi tonnak ngei kho dingin Pengkip Khuanu Khuapa aiawh hruaitu pakhat cio le hruaitu lutlai ah Pu Ral Kham thim tiah theih a si. Chin ramkulh a huapmi Khuanu Khuapa dirh khawhnak ding, Khuanu Khuapa ah nu itel khawhnak ding le Cozah riantuannak ah a herhning rianbawmhding le ruahnak pek ding timtuahnak an ngei tiah theih a si.\nFalam Khuanu Khuapa hi 2000 kum Ralkap chan ah ralkap Cozah nih rak dirhtermi a si I 2011 tiang cu Ralkap Cozah nih an thimmi minung nih hruai a rak si. 2011 Zauk phung Cozah a kai hnu in mah te in ithim a si i Falam sang(4) a ummi ah ai-awhtu palai minung 20 cio an ithlah i Kumhnih dan ah voikhat Falam Khuanu Khuapa hruaitu thim a si tiah theih a si.\nChin Ramkulh Khuanu Khuapa Tonkhawmnak\nPrevious Minthang Lai Ral Lungphun 2020 Kum Chin Miphun Ni Ah Hunnak Tuah Ding Timhtuahnak An Ngei\nNext Yangon Zophei Mino Ihawikomnak Kum (10)Tlin le Lentecelh tinak Puai an tuah lai


TULUK KHRIHFA CAAH ZAANGFAK TUK AN SI CANG, APOITUK – The Chinlung Post\nTuluk Khrihfami caah cun thawngpang chia taktak a si ko cang. Tuluk Khrihfa hna cu Pathian chawn ti hlah uh. Jesuh hmanthlak vialte hrawk dih ulaw Communist hruaitu Chairman Mao le President Xi Jinping hi chawn cang hna uh. Hi bia nan ngeih lo ahcun nan caah atha dingmi thil nan sung lai tiah an ti cang hna.\nHi konghe pehtlaiin Religious Liberty Magazine, Bitter Winter nih alanghterning ahcun April thlachungah China Lin Communist Party hruaitu hna nih Linfen, Shanxi province ah zumtu hna cu an kal hnawh hna. China Communist hruaitu hna milem hi Jesuh le Vailamtah can aiah nan tuah asi ahcun cozah nih bawmhnak pek nan si lai. Nan tuah lo ahcun bawmhnak pek nan si lai lo tiah an chim hna.\nHi hmun ah a ummi Pastor zong nih atimi cu Mao Zedong hmanthlak tar dingin theihternak tuah kan si. Cozah nih an duhmi cu Jesuh can aiah anmah hi biak an duh tiah innkip sin ah thawng atheihter hna. Cun hramhram in Biaknak chinchiahnak hmanthlak hna cu an lakter hna i, Mao Zedong hmanthlak tarter mi zong an um tiah chungtel pakhat nih a chim.\nCun cozah nawlngeitu hna nih May thlachung ah khan Shandong Province ah a ummi Khrihfa hna cu an luh hnawh hna i, Mao Zedong le Xi Jinping hmanthlak an tarpiak hna i, anmah hi thil ati khomi pathian an si i, nan biak dingmi hna an si tiah an chimh tthan cang hna.April thla ah khan mitlamtling lomi Khrihfami pakhat zong cozah nih bawmhnak $14 thlachiar te an pekmi zong aa pumh ruangah an phih piak cang.\nCulawng siloin Jiangxi i, Poyang County khrihfa nu pakhat kum 80 a si cangmi zong bawmhnak 200 RMB an pek i, Bawipa ka lawmtuk tiah Pathian sin ah lawmhnak bia achim ruangah bawmhnak an pekmi zong an phih tthan. Hithil an tuahmi hi Pathian thangthatnak in Communist Party thangthat an duh deuh caah asi tiah a chim.\nShangqiu City, Henan Province ah tarnu pakhat zong a kutka ah Vailamtah a tar ruangah cozah nih bawmhnak an pek tawnmi zong an phih piak hoi. Cupin ah Vailamtah zong an lakpiak ti a si. Hi konghe pehtlaiin aliamcia kum 2017 zong South China Morning Post alanghtermi cu Yugan county, Jiangxi province ah Khrihfami chungkhar hna cu luh hnawh an rak si.


Ka dawt na mipum ka hmuh hlan cu ka zumh kho lai lo e! – The Cherry Par\nKa dawt na mipum ka hmuh hlan cu ka zumh kho lai lo e!\n← Atu Tiang Ah Zei Thawngpang Hmanh Kan Theih Kan Hmu Kho Rih Lo Ee!\nDr. Andrew Ngun Cung Lian nih Min Aung Hlaing aa kawp ah khan kan lung fim ding asi nain →


The Chinland Post - Chin Directory\nVisited 2596 times, 3 Visits today\nHome » Hakha » Listing » Organisations » The Chinland Post\nThe Chinland Post cu Fidi Group nih ngeihmi Thawngzamh lei riantuannak bu pakhat a si. Fidi Phu (atu Fidi Foundation) cu Kum 2007 ah ramchung ramleng mino pawl ipehtlainak, ruahnak i cheuhnak le thawngpang i thanh caah dirhmi a rak si. Ramchung le ramleng mino, a bikin ca le holh lei a zuammi hna lungtlinnak he 2009 October ah ‘Fidi Biazai’ timi Cauk rak chuah a si. Hi biazai cauk hi Laitlai tuanbia ah thangthar mino biazai an tialnak kutzung tamcem zong a si.\nThe Australia Chin Media Network Inc\nChin Christian Conference of Australia (CCCA)\n237 Beacon Street Tambourine, Queensland, Australia\nChin Pyi Thar Company Limited (ခ်င္းျပည္သား)


Salai Lung Thli Tum:Mithi ruak char cawk hman a si tilai lo – Lai Lungrawn Post\nBochan awk cozah kan ngei ti lo, oxygen te hmanh mah tein i cawk a hau, fawi tein cawk awk hmanh a um ti lo. A thi hnga lo ding tampi an thi cang. Atu ning in cun ruak char cawk lo dirhmun tiang hmanh phan te dawh kan si a chim mihi a diktuk mi a si caah ho poah nih ralring cio hna u sih.\nThawngdang Mindat Ah Ralzaam Mipi Thilri Laknak Nawl Ralhrang Nih An Phih Chin ramkulh,Mindat ah ralhrang rallokap hna le Mindat mipi uknak phu kar kahdaihnak tuah caan i a herhmi thilri hna cu khuanu khuapa phu hna nih zohfel in laknak nawl an pek hna i khuami ralzaam hna cu laknak nawl an pe hna lo tiah theih a si.\n“Ralzaam hna caah thilri zalong te in lak a ngah lo,anmah khuanu khuapa phu lawng laknak nawl an pek hna,an nih tu cu ralhrang nih laknak nawl an pek hna,thilri hleihluat a um lo,annih nawl pek mi tu cu khuanu khuapa lawng laknak nawl a ngah dirhmun a si,cu hmanh ah ralhrang nih zohfel dih a si tiah” khuami pakhat nih a chim.Khua chungah thilman a kai tuk lawmmam,tuan i facang tunkhat ah 25000 a si mi kha atu ahcun 35000 an si cang,tangka chuah duh ah zatuak 15 zuh asi tiah khuami nih an chim.\n“Tuan deuh lio boruak bantuk a si ti lo,atu ah ralthawh a si ahcun kan nih Chin miphun kan fak tuk lai,zeiruangah ti ahcun zinan cu ralhrang nih an tlaih caah kan nih sinah zeihmanh a um ti lo,Anmah lei in an herh zat an i rawn,Khuami hna khuachung alut kho mi cu cheukhat lawng an si,mino cu an um lo.Mino hna cu Gate ah biatak te’n zohfel an si tikah an kir lo tiah” khuami pakhat nih a chim the chin post.\nKahdaihnak tuah lio ah ralhrang rallokap le CDM Mindat kar lungtlin mi cu Mindat khuachung ah hriamnam tlai in ralhngak nak tuah lo ding,CDM cozah riantuan hna cu tlethkhonh in rianluh ter lo ding,Mipi tlerhkhonh lo ding,Thawngzamhnak ah thanhnak tuah lo ding,Choihthu-Matupi-Mindat lam cungah Cycle cu dirter in hnahnawhnak pek lo ding,thilri phor mawtaw hna cu chuah luh nak ah zohfel hnu ah kalnak nawl pek ding hna hi an si tiah mctvclubnewsedition nih a langhter.\nThawngdang Ralhrangbu Nih Mipi Sinah Nawlngaihnak A Pek Than Ahcun Ngandamnak Riantuan CDM Pawl Rian Kan Lut Dih Lai Atu hi Kawlram ah Covid Third Wave kan ton cuahmah lio pi a si. Ralhrangbu nih rampi nawlngaihnak a lak caah sii lei riantuanmi tampi CDM ah mi tampi an lut.


DINFEL NAK – VAKOK AUTHAWNG\nCapar (Article) / By vakokauthawng / June 3, 2020 March 28, 2021\nMithiam sang pakhat nih “DINFELNAK” kha rili chung ah a hlawnh. “DinFelnak” cu ti aa lio lengmang i nikhat cu rili fonghlei pakhat ah a va chuak.”DinFelnak” nih cun bawmhhal ding in rili chung ah ho dah ra te hnga tiah a hngak bu in rili fonghlei ah cun a choklen ko.\nNikhat cu rili cung in hla sak thawng pakhat kha a theih i a zau nak cun a rak tho i bawmh hal ding in rili cung cu lungtho thanuam ngai in a vun zoh. Rili cung ah cun Tilawng hme te pakhat a mah lei i a rat ko kha a hei hmuh. Tilawng i an Thantar (အာလံ) cu a hei zoh i “NUAMH NAK” tiah a tar kha a hei hmuh. “DinFelnak” nih cun a hei auh i\nkahin “Nuamh nak ” “Nuamh nak” “DinFelnak” ka si zaangfah nak te in nan sin ah ka ra kho ve hnga maw tiah bawmh a hei hal.”Nuamh nak” nih cun a theih tik ah a nih pah khin, Dinfel nak a um ah cun zei tin kaa nuamh khawh ti lai.\nKan vawlei pi khi zoh law a hman ning in an chim ruang ah a nuam lo mi tam pi an um khi, kan in bawm kho lai lo e a ti i “Nuamh nak” nih cun a kal tak.\nCaan tlawmpel a rauh hnu ah “Hmunhma” a rak rat kha a hei hmuh țhan. “hmunhma” a hei hmuh cun “DinFelnak” nih cun “Hmunhma” “Hmunhma” “DinFelnak” ka si e. Nan tilawng ah ka rak in zul kho ve hna hnga maw? tiah bawmh a hal țhan hna.”hmunhma” nih cun a kal pah khin a ngah lai lo kan in bawm kho lai lo.A tu ban tuk in hmunhma ngah nak ding hi a fawi mi si lo. Nang mah kan in bawmh cun kei mah le ka hmunhma hmenh ka kilveng kho lai lo tiah a ti i a kal tak hoi.\n“DinFelnak” cu lungdong le ngeihchia ngai khin a zau bu khin bawmh hal ding ah mi a hngak țhan.\nCaantlawm pel a rauh baak khin rangngai khin “Zuamcawh nak” a rak rat khi a hei hmuh.”DinFelnak” nih cun tutan cu a ka bawmh hrim cang lai tiah ruahchan nak nganpi he a hei auh țhan.\n“Zuamcawh nak” zaangfah tein nan sin ah ka ra kho ve hnga maw? tiah bawmh a vun hal țhan.\n“Zuamcawh nak” nih cun ‘ho dah na si ka caah zeidah țhathnem nak na ngeih lai tiah a vun hal.\n“DinFel nak” nih cun a si ning kha a chim ngam huaha ti lo. Kachim cun an ka cohlang duh lai lo ti kha aa theih. Nain “DinFelnak” cu dinfel nak si ko . A chim duh lo nain “DinFel nak” ka si tiah a hei chim.\n‘ Aw… Dinfelnak ma na si, nangmah kan sin na rat cun harsat nak pei na kan pek ko lai cu mah tluk in dinfel lo nak in zuamcawh awk a tam mi hi’ tiah a leh i a kal tak țhan.\n“Felfainak” cu lungdong vansang ngai in a um ko lio ah cun a hlat ngai nak khin aw pakhat a vun theih țhan.\nnangmah kha ka sin ah rak kai tiah putar pa pakhat nih a vun auh pah khin ka min cu “Acaan ” ka si tiah a vun ti.\n“DinFelnak” nih cun ka pu ziah kei mah cu na ka bawmh! tiah a vun hal.\nPutar pa nih cun “DinFelnak” a biapi ti mi hi “Acaan” lawng nih ka theih ee.\nAn kal tlawm pel ah “Nuamh nak” ,”Hmunhma” le “Zuam cawh nak” pawl an tilawng a rak rawh kha putar pa nih cun a vun hmuh tik ah a thawpi a chuah i ‘aww…. “DinFelnak” um lo hin cun “Nuamh nak” ,Hmunhma” le Zuamcawh nak” pawl hi sau a ram kal kho hrim lo hi mu tiah a ti.


Miphun Caah Fapa Pakhat – The Chinlung Post\nMiphun Caah Fapa Pakhat\nNovember 10, 2020 admin Chin 0\n‘Miphun Caah Fapa Fangkhat’ ( HKA 2 MIPI Sinah Lunglawmhnak PPP Aanka )2015 lioah Chin State in Chin Miphun Party aiawh MP/MLA( Mipi nih a thim in thimmi) pakhat hmanh kan rak tlinter hna lo ruangah NCA ah kan Miphun aiawh in biachim tu ding pakhat hmanh kan rak i tel kho lo.( Cucu NCA phung an tuah ning a si).\nNCA cu Chin miphun nih kum 5 chung, alangtlang in a cuanh lawng kan rak cuanh khawh.Lung a rak faak taktak cio. CNF cu an i tel nain Miphun aiawh si loin Hriamtlai aiawh ( Mipi nih thim lomi) lawng an i tel.Tutan 2020 ah cun Chinland khualipi HKA Polling station 2 Mipi political awareness ( Lungker hnaver) felfai tukin nan ngeih khawhnak thawngin Chin Miphun party kan ngeihchun CNLD candidate PU SIANG MANG cu MLA nan tlinter.\nRili raal in Kan rak i lawm taktak cio.Amah hi rak tlinter hlah ulaw Chin State ningpi in Chin Miphun Party aiawh pakhat hmanh kan ngei hoi hnga lo ( Nil).Aumtuning cu NCA hi a cuanh lawngin kum 5 chung kan cuanh ṭhan hoi hnga.Kum 5 chung hmur le kaa phih tluk kan si hoi hnga.\nNOTE: Mah NCA ahhin PU SIANG MANG thengtheng lawng a kai lai tinak a si lo. NCA nih minung zat Ri a khiahmi zat Chin Miphun aiawh in va kai le bia va chim khawh, biatung va dirh khawh a si.Cheeer & Long Live HKA 2 MIPI le PU SIANG MANG, PPP. CANADA. Crd: Tawk Cung\nMiphun Party CNLD Hna le A Hlei In Mino Hna Sin Biacah\nBREAKING NEWS: SALAI NIH AI TINH TAKTAK MI PAHNIH APHUAN CANG


A Poi Taktak Thawngpang Chia: Hakha Le Thantlang Karlak Lampi Ah Aho Theih Lomi Cycle Accidentnak A Tong-Video – Chin World News Evening\nNizaan ah aho ti theih lomi Hakha le Thantlang karlak lampi ah Cycle in a tla tiah LLB Channel in kan theih. Thawngpang kan laknak nih kawl maw a si, Lai timi an langhter lo caah kan vun fianh kho ve lo. Cun amah nih thihdawh dang asi i Ambulance nih a rak lak i sizung leiah a kalpi.\nA video kan vun chiah chih ko caah fiang deuh in zoh khawh a si. Atlanak hi a sang tuk lo. Hakha le Thantlang karlak lampi ah a cangmi thil a si i Palik zong an um ve cun Ambulance an lei tawlreltu an chawnh hna i an rak lak i mawttaw in sizung leiah an kalpi tiah kan theih khawh tawk a si i thawngpang a um ahcun a si khawh chungin thanhtthan khawh kan vun i zuam lai.\nThawngpang dang rak rel chih ve. 𝕋𝕦𝕝𝕚𝕠 𝕔𝕦 𝕋𝕣𝕦𝕞𝕡 𝕕𝕦𝕙𝕝𝕠𝕟𝕒𝕜 𝕜𝕒 𝕥𝕚𝕒𝕝𝕞𝕚 𝕟𝕚𝕙 𝕧𝕒𝕨𝕝𝕖𝕚𝕔𝕦𝕟𝕘 𝕃𝕒𝕚𝕞𝕚 𝕕𝕚𝕙𝕝𝕒𝕜 𝕤𝕚𝕟𝕒𝕙 𝕙𝕞𝕦𝕟𝕙𝕞𝕒 𝕒 𝕝𝕒𝕜 𝕥𝕒𝕜𝕥𝕒𝕜 𝕚𝕟 𝕒𝕟 𝕜𝕒 𝕔𝕙𝕚𝕞. 𝔸 𝕓𝕚𝕜𝕚𝕟 𝕂𝕒𝕨𝕝𝕣𝕒𝕞 𝕝𝕖𝕚 𝕜𝕠 𝕒𝕙𝕙𝕚𝕟 𝕒 𝕤𝕚 𝕣𝕦𝕒. 𝕄𝕚𝕥𝕒𝕞𝕡𝕚 𝕟𝕚𝕙 𝕜𝕖𝕚𝕞𝕒𝕙 𝕡𝕦𝕞𝕡𝕒𝕜 𝕔𝕒𝕨𝕟𝕟𝕒𝕜 𝕝𝕖 𝕤𝕚𝕟𝕚𝕟𝕘 𝕒𝕙 𝕒𝕟 𝕓𝕦𝕒𝕚 𝕝𝕦𝕝𝕙, ℂ𝕦 𝕙𝕟𝕒 𝕤𝕚𝕟𝕒𝕙 𝕓𝕚𝕒𝕔𝕒𝕙 𝕜𝕒 𝕕𝕦𝕙𝕞𝕚 𝕔𝕦 𝕜𝕖𝕚 𝕔𝕦 𝕫𝕖𝕚𝕘𝕞𝕒𝕟𝕙 𝕤𝕚 𝕝𝕠𝕞𝕚 𝕝𝕖 𝕤𝕒𝕟𝕥𝕝𝕒𝕚 𝕝𝕠 𝕜𝕒 𝕤𝕚 𝕜𝕠 𝕒 𝕞𝕚𝕟𝕦𝕟𝕘 𝕤𝕚𝕟𝕚𝕟𝕘 𝕚𝕟 𝕥𝕦𝕒𝕜 𝕒𝕙𝕔𝕦𝕟, 𝕒𝕤𝕚𝕟𝕒𝕚𝕟 𝕔𝕙𝕚𝕞𝕙 𝕜𝕒𝕟 𝕕𝕦𝕙𝕞𝕚 𝕙𝕟𝕒 𝕔𝕦 𝕂𝕒 𝕔𝕒𝕥𝕚𝕒𝕝𝕞𝕚 𝕝𝕖 𝕜𝕒 𝕜𝕙𝕦𝕒𝕣𝕦𝕒𝕙𝕟𝕒𝕜 𝕜𝕙𝕒 𝕒 𝕕𝕚𝕜𝕞𝕒 𝕕𝕚𝕜𝕝𝕠, 𝕒 𝕡𝕒𝕝𝕙 𝕞𝕚 𝕔𝕦 𝕜𝕒 𝕖𝕝 𝕦𝕝𝕒𝕨 𝕒 𝕥𝕙𝕒 𝕞𝕚 𝕜𝕙𝕒 𝕀 𝕝𝕒𝕜 𝕦, 𝕥𝕚 𝕜𝕙𝕒 𝕒𝕤𝕚.\nℂ𝕙𝕖𝕦𝕜𝕙𝕒𝕥 𝕟𝕚𝕙 𝕜𝕒𝕟 𝕟𝕦 𝕝𝕒𝕜𝕟𝕒𝕜 𝕜𝕠𝕟𝕘𝕒𝕙 𝕒𝕓𝕦𝕒𝕚 𝕔𝕒𝕒𝕙 𝕒 𝕕𝕠𝕙 𝕥𝕚𝕞𝕚 𝕫𝕠𝕟𝕘 𝕔𝕦 𝕒𝕟 𝕦𝕞 𝕧𝕖 𝕙𝕠𝕚, 𝕒𝕤𝕚𝕟𝕒𝕚𝕟 𝕜𝕦𝕞 𝟚𝟘𝟙𝟡 𝕒𝕨𝕥𝕜𝕒 𝕜𝕙𝕒𝕟 𝕜𝕒 𝕣𝕒𝕜 𝕕𝕠𝕙𝕟𝕒𝕜 𝕝𝕖 𝕦𝕒𝕣𝕝𝕠𝕟𝕒𝕜 𝕥𝕒𝕞𝕡𝕚 𝕜𝕒 𝕥𝕚𝕒𝕝𝕞𝕚 𝕔𝕦 𝕟𝕒𝕟 𝕙𝕞𝕦𝕙 𝕫𝕦𝕟𝕘𝕫𝕒𝕝 𝕜𝕠 𝕝𝕒𝕚 𝕕𝕒𝕙. 𝕋𝕦𝕥𝕒𝕟 𝕔𝕒 𝕜𝕒 𝕥𝕚𝕒𝕝𝕞𝕚 𝕒𝕙𝕙𝕚𝕟 𝕞𝕚𝕥𝕒𝕞𝕡𝕚 𝕟𝕚𝕙 𝕙𝕝𝕒𝕨𝕜𝕟𝕒𝕜 𝕒𝕟 𝕙𝕞𝕦𝕙𝕞𝕚 𝕒𝕟 𝕜𝕒 𝕔𝕙𝕚𝕞 𝕝𝕖𝕟𝕘𝕝𝕦𝕒𝕟𝕘 𝕔𝕒𝕒𝕙 𝕜𝕒𝕚𝕝𝕒𝕨𝕞 𝕥𝕦𝕜 𝕙𝕣𝕚𝕟𝕘𝕙𝕣𝕒𝕟. ℍ𝕞𝕒𝕚𝕝𝕖𝕚 𝕫𝕠𝕟𝕘𝕒𝕙 𝕔𝕒𝕒𝕟 𝕜𝕒 𝕟𝕘𝕖𝕚𝕙 𝕞𝕚 𝕔𝕙𝕦𝕟𝕘𝕚𝕟 𝕜𝕒 𝕥𝕙𝕖𝕚𝕙 𝕞𝕚 𝕒 𝕦𝕞 𝕔𝕙𝕦𝕟𝕘 𝕕𝕚𝕙𝕝𝕒𝕜 𝕞𝕚 𝕚𝕟 𝕜𝕒𝕟 𝕙𝕣𝕒𝕨𝕞𝕙 𝕫𝕦𝕟𝕘𝕫𝕒𝕝 𝕜𝕠 𝕙𝕟𝕒 𝕝𝕒𝕚.\n𝕋𝕣𝕦𝕞𝕡 𝕕𝕦𝕙𝕝𝕠𝕟𝕒𝕜 𝕜𝕒 𝕥𝕚𝕒𝕝 𝕒𝕙𝕔𝕦𝕟 𝕙𝕦𝕒𝕥𝕦 𝕝𝕖 𝕣𝕒𝕝𝕥𝕦 𝕥𝕒𝕞𝕡𝕚 𝕜𝕒 𝕟𝕘𝕖𝕚 𝕙𝕟𝕒 𝕝𝕒𝕚, 𝕥𝕚𝕞𝕚 𝕙𝕚 𝕜𝕒𝕚 𝕗𝕚𝕒𝕟𝕘 𝕥𝕦𝕜. 𝔸𝕤𝕚𝕟𝕒𝕚𝕟 𝕜𝕒 𝕤𝕚𝕟𝕚𝕟𝕘 𝕒𝕙 𝕞𝕚𝕟𝕦𝕟𝕘 𝕙𝕒𝕨𝕚 𝕤𝕚𝕟𝕚𝕟 ℂ𝕣𝕖𝕕𝕚𝕥 𝕟𝕘𝕒𝕙 𝕕𝕦𝕙 𝕒𝕙 𝕣𝕚𝕒𝕟𝕥𝕦𝕒𝕟 𝕞𝕚 𝕝𝕖 𝕥𝕙𝕚𝕝 𝕒 𝕥𝕦𝕒𝕙𝕞𝕚 𝕜𝕒 𝕒𝕤𝕚 𝕝𝕠 𝕔𝕦 𝕟𝕒𝕟 𝕥𝕙𝕖𝕚𝕙 𝕥𝕦𝕜 𝕜𝕠 𝕝𝕒𝕚 𝕕𝕒𝕙. ℝ𝕒𝕜 𝕥𝕙𝕒𝕥𝕖𝕚𝕟 𝕜𝕒 𝕕𝕠𝕙 𝕫𝕦𝕟𝕘𝕫𝕒𝕝 𝕜𝕠 𝕝𝕒𝕚 𝕜𝕒 𝕔𝕒𝕒𝕟 𝕒 𝕦𝕞 𝕔𝕙𝕦𝕟𝕘 𝕡𝕒𝕠𝕙 𝕔𝕦. 𝕂𝕖𝕚𝕞𝕒𝕙 𝔽𝕒𝕔𝕖𝕓𝕠𝕠𝕜 𝕝𝕖 𝕘𝕣𝕠𝕦𝕡 𝕥𝕖 𝕒𝕤𝕚 𝕜𝕠 𝕔𝕒𝕒𝕙 𝕜𝕒 𝕡𝕒𝕝𝕙 𝕝𝕒𝕚 𝕝𝕠 𝕕𝕒𝕙.\n𝕂𝕖𝕚 𝕙𝕚 𝕞𝕚𝕝𝕦𝕟𝕘 𝕣𝕒𝕟𝕘 𝕝𝕖 𝕞𝕚𝕥𝕙𝕚𝕟 𝕥𝕒𝕨𝕚 𝕜𝕒 𝕤𝕚 𝕔𝕒𝕒𝕙 𝕟𝕒𝕟 𝕀 𝕣𝕦𝕒𝕙 𝕝𝕠 𝕟𝕚𝕟𝕘𝕚𝕟 𝕟𝕒𝕟 𝕝𝕦𝕟𝕘 𝕜𝕒𝕟 𝕗𝕒𝕙𝕥𝕖𝕣 𝕞𝕚 𝕙𝕟𝕒 𝕦𝕞 𝕒𝕙𝕔𝕦𝕟 𝕣𝕒𝕜 𝕕𝕒𝕞𝕥𝕖𝕣 𝕔𝕠𝕝𝕙 𝕦, 𝕒𝕙𝕠𝕙𝕞𝕒𝕟𝕙 𝕜𝕒 𝕙𝕦𝕒𝕥𝕞𝕚 𝕟𝕒𝕟 𝕦𝕞 𝕝𝕠. 𝔸 𝕤𝕚 𝕜𝕙𝕒𝕨𝕙 𝕔𝕙𝕦𝕟𝕘𝕚𝕟 𝕜𝕒 𝕥𝕙𝕚𝕟 𝕜𝕒𝕟 𝕤𝕦𝕞𝕡𝕚𝕒𝕜 𝕙𝕟𝕒 𝕚 𝕒 𝕥𝕙𝕒 𝕝𝕖𝕚𝕚𝕟 𝕟𝕒𝕟 𝕓𝕚𝕒 𝕙𝕚 𝕝𝕒𝕜 𝕡𝕚𝕒𝕜 𝕜𝕙𝕒𝕨𝕙 𝕜𝕒𝕟 𝕫𝕦𝕒𝕞 𝕜𝕠 𝕙𝕟𝕒. Chelsea Bawi\nVideo timi hi rak hmet law a video zoh khawh a si.\nKhah Kan Lai Holh Tein Corona Virus Timi Zawtnak Kongah Dr. Pari Nih A Chimnak Video Hi Rak Ngai Ve


Thantlang kan zamtak a si hrim ralhrang pawl doh thah nak caan le hmunhma kan pek hna a si – Lai Lungrawn Post\nThantlang kan zamtak a si hrim lo kan ral a si mi Ral lo kap pawl doh thah nak ah caan le hmunhma kan pek hna a si.Lomhnak he kan kir than lai.Thantlang in Lai ral ai thok hoi lai Thantlang cinzah bawi Pu Lal Luai nih Captain Steward le European ralkap pathum a thah ruang hna ah Anglo-Chin war timi hi ai thoknak a si.\nA ruang cu Lushei ram cu 1860 ah Mirang nih an rak lak cang Lushei ram Captain Steward nih Ramri zohnak Surveying a tuah lio ah Pu Lal Luai le a mitthi rual nih an rak thah hna hi a si. Cu ruangah mirang cu an phu hlam nak ah ral an van thawh hi a si. Ral cu 1889 ai thok I 1895 ah Pu Lal Luai nih Mirang sin ah ai ap caah Chin ram Chaklei kan lak tiah thawng an thanh.Laitlang dohnak ah kum ruk an rau.Kawl ram cu kum khat ah an rak lak khawh. 1885-1886 kar ah.\nHilio mirang ral fak cem in a dotu cu Sizang le Thantlang hi an si. Sizang in Pu Khai Kam a si. Thantlang cu Pu Lal Luai a si.Thantlang in Ral kan tho rih lai, Lairam kan kut ah a um lai. A herh ahcun Kawlram pumpi tiang kan lak lai.Thantlang kan zam tak lo duhtawk in kan ral tei hna seh kan ti ruangah caan zeimawzat kan pek hna a si.


Dalat Che House i Da Lat, Vietnam: Reservér nu!\nIn accordance with government guidelines to minimize transmission of COVID-19, Dalat Che House may request the RT-PCR COVID-19 negative test or vaccinated passport from guests to validate identity, during dates where such guidelines exist.\n9. Reception Working Hours: 24/7 hours Se ordensreglement


Duh Mang le Dar Din\nDuh Mang cu Bawi tlangval asi i a Nu le a Farle nicun;\n„Aho Fanu ko dah kan ṭhit piak lai?“ tiah Khua an ruat. Ramuk bawi Fanu kip cu Saduh an that. Duh Mang cu Ngaknu len awk ahngal lo i Nikhat cu aum har tuk Inn pawngah Va pel dingin a ichok. Va apel nakah Va pel vemi a Hawikom tlangval pa he an itong.\nDuh Mang nih;\n„Ka kawi, nang aho dah na len tawn?“ tiah ahal.\nA Hawipa nicun;\n„Ka dua, kannih Ngaknu cu a Muisam achia tuk, a Sam chiat si, a Tungtai rem lo hleiah a Umtu ziaza achia tuk fawn“ tiah ati.\nDuh Mang nicun;\n„A Mui hmanh chia sehlaw len awk ka hngal lo i tuzan cu ka in zul ve ko lai, rak ka sawm pahte“ tiah ati.\nCuzan cu Duh Mang nih a Hawipa hecun Darte cu ava leng ve. Ngaknu te Inn i an phakah cun Darte nicun;\n„Ai! cungai cu, Lung thli ruah loin Mangmang na rak kan leng ve mu“ tiah Awnem ziaimai tecun ahun chonh.\nDuh Mang nicun Darte i Aw ahun theih cun a Hmaifang ahun bih i a Hawipa chimning cu sihin loin dawh le Sam ṭhat le a Tungtai rem le a Hmurka ṭhatning cu chim awk aṭha lo. Dar tithlet cio te alo ko.\nDuh Mang Hla Dar Din, Luput le Sam thlairem; a Nu hawi nih an iang lai lo; Tlang i Zur tidil an chim bang.\nAcu zan thawk cun zawngte tikhor hmuh chain Duh Mang cu Dar Din te Inn lawngah aleng cang. Chun zongah cuka lawngah cun aleng. Zan khat cu Dar Din a Tlangval pawl nih Duh Mang cu paih an zuam i Duh Mang nih atei dihhna caah Dar Din cu a Lung asi tukhring hran.\nDar Din Hla Paihbuan ser hlah u, Val ran nih; Val nih vun thluk lo Khuang Hliang ṭa; kam lo Chuncha bang dirleng lung.\nDar Din le Duh Mang cu an hun iduh ai cang. Dar Din cu michia Fa asi caah Duh Mang a Nu le Farle nih an duh lo. Duh Mang cu Dar Din leng kho hlah seh, tiah a Farle nih Innka an hrenh khanh. Cu zanah cun Dar Din te Inn leicun Pa ṭialṭum lo pathum an chuak. Dar Din cu Duh Mang arat lo tik a Lung aṭha lo i Tlangval pawlhna hmanh cu ṭhiṭha khin Bia zong a ruahhna lo.\nDar Din Tuzan zan hi zei zan thla maw; pen dingdeng nih kan tlawng ti lo; puar pempum lawng pathum rilhna.\nTlangval Puar pempum cu kan kal ai lai; pen dingdeng nih in tlawngte seh; kim cingceng te rung zau ai u, tiah an ti tak i Tlangval pathum cu an lawi.\nDuh Mang cu amah Phun tluk a simi ngaknu Sai Ki cu a Nu le Farle nih an ṭhit piak. Duh Mang nicun Sai Ki cu duh lo tukah le huat tukah hin a Zun apuam tuk ati tawn. Dar Din ṭheo cu aleng tawn. Dar Din nicun Nupi angei cang ti ahngalh i ṭhiṭha hmanh khin achawn ti lo.\nDar Din Zei ce, Zakkeh le Puan thuan maw; kha hlan bang ti cu ti ṭung lo; ṭhat fawn Leng dang Rim kai ai cang e.\nNikhat cu Duh Mang le Sai Ki bawinak ding caah Ṭang an su. Dar Din zong cu ahung chuak ve. Duh Mang a Farle nih Dar Din cu an huat tukah Hawi sin zongah umter loin amah lawng Tual parah Thirsum le Thirsum khalin Fang cu an sukter. Duh Mang cu Inn chungin ahung chuak i Dar Din cu a ngiatlen i ahmu lo. A hnuah Inn tualpar leiah ava ichok i Dar Din cu ahei hmuh. Dar Din sukmi Fang cu athlet dih i Vawlei he acawh hnuah an pahnih tein an ikup i Dar Din te Inn leiah an kal.\nDuh Mang te Lo le Dar Din te Lo cu an inaihte i nikhat cu Lo leiah an kal ṭi. Zan lei tlunzat nawnah khin Dar Din cu ahei vioh i atheih cun Inn leitlun cu hmanhhmawh tuk cang kaw a Lo thlawh Tha zong a nuamset ti lo.\nA Nu nih;\n„Tlun aza rih lo“ tiah Dar Din cu asik.\nDar Din Ka Nu phun hlah law zei hngal lo; kan pin tlangin mi kui thei ing; sing Lo an duahlen lioti hna e.\nDuh Mang arak tlung chung i Tlaitlan tuin arak hngah i Tlaitlan cungah cun arak it ko. Dar Din le a Nu cu an hung tlung ve. Dar Din nicun a Nu cu zah nawn kaw Duh Mang ṭhangh ngam loin akal pahin a Ke tucu ahei chuih pah.\nDuh Mang Dar Din a hlengin Val deuh hmang; khan rak dir law Tlaitlan dawh ah; zeizong khin kan ihal hawl lai e.\nVoikhat cu Duh Mang cu kawllei Ram hranah akal i Ni saunawn arau.\nDar Din Duh Mang Kawl ah Ram hrang Thla maw; avun tam cang maw Rawl loin; ka zun thil le Dairial kua lang e.\nDuh Mang far Nang zun thil le Dairial seksuk; ṭa khan kan dawt tluang ce dangin; kan ban thlum hman heitei ti lo.\nDar Din cu Tlangval rual nih an len.\nDar Din Sangsang, kai hlah u Val ran nih; thlalang Kheng dawh Ngun Mang zaunnak; Bawi ai rim nan hlo lai lo maw.\nDuh Mang cu ahung tlung i a Far lerual nih an rak don. Dar Din zong cu ava kal ve i a Far le nih;\n„Nang Chumpurnu hi, kan ṭa don awkah na tlak lo, tiah an donh nain an hnu leiin ava kal ve. Duh Mang cu a Far lerual nicun pakhat hnu pakhat;\n„Ṭa ṭa, keimah Zu ding hmansa“ tiah an tilen nain ading duh lo. Dar Din sin a phakah cun Darte arak putmi Zu cu adin i Inn leiah an tlung ṭi. Mah lio hrawngah cun Dar Din cu mikip nih an rak ham.\nDuh Mang Dar Din, ham hlah u Val rual nih; aMman khan tuak nan sem lai lo ngeih lo Mar caan Limsia nau hna.\nDuh Mang nicun ka kal ve ko lai a tilen nain a Nu le Nifar pawl an Hna atla rihṭhiam ṭhiam lo.\nDar Din Duh Mang, a Nnu nih kheng tla maw; khen sual um seh law Khua thawngin; Fapa sem kan cawi ṭi hoi lai e.\nDuh Mang Dar Din ham hlah u Val ran nih, an corua ding lo Mar bangin; kei khom tom hrukin ham ve lang e.\nDuh Mang Dar Din, ham cio hna Val ran nih, an King ṭial Nam an bah cio lem; kei khom tom hrukin ham ve lang e.\nA Nu le a Far le Hna tlana lo buin cun amah Nawl lawngin Dar Din cu ava ham. Dar Din cu a Nu nih Arsa kheng he Duh Mang sinah a hunter.\nDuh Mang nu nih;\n„Nang rimnamnu nih hin maw ka fa Duh Mang cu na vat lai“ tiah arak ti.\nDuh Mang nu Duh Mang than dai lo Dar Din ṭhi; a Valhawi hmai del lai dek maw; ngeih lo Chaw ṭha pumpa ve kha e.\nDuh Mang far Duh Mang pakhat nih Dar Din ṭhi; chiahhrin Lengnu zulh ko thlakah; rang le rual ṭhi panin e.\nDuh Mang le Da Din an iṭhit hnuah cun a Hawi le nih Duh Mang cu Ram hran an rak sawm. Dar Din kaltak sian loah a Hawi le cu;\n„Ka imanh lo“ tiah a tihna. A Hawi le nicun ngawl loin an sawm tuk caah akal ve. Duh Mang nicun a Nu le Far lecu a zumhhna lo caah a Salpa sinah;\n„Ka um lo karah Dar Din hi ṭha tein na rak zohkhenh lai“ tiah a chimhtak. Dar Din cu a Nu le a Far lerual nih Faar hlam an fial. Duh Mang i Salpa nicun, „ka zulh ve lai“ tiah a itim.\n„Zul hlah“ tiah an thloh.\nSinain Duh Mang i Salpa nicun Tithawl hme tein Ti aken i Duh Mang i Nu le Farrual hngalh lo karah athli tein azulh. Ram lakah cun Dar Din cu Faar ahawl lemang. A Ti ahal i a Salpa i Ti phurhmi cu adin dih. A Ti cu ahal ṭhan. Ti um lonak Tlang carnak asi caah a Salpa cu Ti hawl dingah avak.\n„Ti ka va hawl lai i ka rau lai lo, khiang Ti hi maw rak ding hrihrim lai ci!“ tiah a chimhtak.\nA Salpa Ti hawl karah cun a Tihal acelh ti lo i khiang Ti cu a dinsual. Cucun a Pumcheu bang cu Vui pumah arak icang.\nA Salpa arak kir tikah Dar Din cu a Pumcheu bang Vui pumah arak ican cu ahun hmuh tikah zeitin tuah awk ahngal lo. A vansan le ngeihchiat bin Mitthli lawng atla lemang.\nSalpa Khi maw, kan Mei tlanfar hlamnak; nang Keneh hun khirh ti loin; Sai aw ka ṭap lai nichun hlan e.\nA Salpa cu Inn leiah avung tlung. Inn phak hlanah Duh Mang cu arak tlung ve. Duh Mang nih;\n„Ka nu! Darte ta, tiah ahal. Ka fa, Zuhui hi ei rih law ka in chimhte lai“ tiah ati. Mah lioah cun a Salpa cu Inn ahung phan i a Sining vialte cu a bawipa Duh Mang cu achimh dih.\nDuh Mang Ka nu, Rawl ka ronh kal ai lang; vang zirziarte maw liam tal lai; vung dawn lai e zo tung rawnin.\nDuh Mang Ka nu, Rawl ka ronh kim ciuceu; vang zirziarte Hmun liam tuan kun; dir hmun zawl in ka dir te lai e.\nDuh Mang cu Dar Din i a Far hlam nakah cun avung kal i avung phak tikah cun Dar Din cu Vui pumah arak icang dih cang.\nDuh Mang ahun hmuh cun Vuipi cu a Mitthli atla.\nDuh Mang Sai aw, ni zerh in bual sual um seh law Khua thawngin Khua nih thiang seh tihna lai lo maw.\nVuipi nicun „Duh Mang aw vung kir ko cang law“ tiah ati lemang.\nDuh Mang Duhte, duh bik cem vun ṭian cu; Sia bang kan dang hram har lo maw; tlangtlai Vaca bang zuang ṭi sih.\nDuh Mang cu Inn leiah kir duh hin loin Vuipi sinah cun aum i Vuipi nih cun;\n„Vung kir cang ko law zeibang ti awk kan si ti lo cuta“ tiah a tilen nain Duh Mang nicun aduh lo. Duh Mang cu Vuipikeng cungah acuang i Vuipi nicun Fing le Tlang kipah Lung leng ngaihchia Mitthli he a hrawnpi lemang. Duh Mang cu Va phunkip onh le Tikhing thehreng onh lawng Lung leng le ngaih chiain atheih lemang.\nCuticun Saipi (Vuipi) cu lilen ngaih chiain Rawl ei lo le Ti ding loin Duh Mang cu angai i athi ve.


Analysis: American Ram Hi Vawlei Cung Ram Thawngbik Le A Rum Bik Raksi Hlahsehlaw Vawlei Hi Zeidah A Lawh Hnga? — Salai Ephraim Thawngpang\nAnalysis: American Ram Hi Vawlei Cung Ram Thawngbik Le A Rum Bik Raksi Hlahsehlaw Vawlei Hi Zeidah A Lawh Hnga?\nAmerican ram hi vawlei cung ram vialte hna lak ah ram rum bik le ram t’hawngbik rak si hlahsehlaw?vawlei cung ram vialte hna hi zei tin dah kan um hnga?a bik in Khrihfa hi kan temtuar cem lai dah.a fiang ngaimi cu American ram hi vawlei cung ram t’hawngbik le a rum bik si hlah sehlaw cu a tu bantuk in vawlei cungah remdaihnak le Khrihfa mi hna zalon nak hi a um bak hnga loh!\nRussia cozah nih hin American ram bantuk in cozah ralkap t’hawngt’ha nei ve sehlaw cu vawlei hi a rawh bak cawlh lai,asinain American cozah nih a neih zat chawva le ralkap, hriamnam a neihlo caah zei hmanh a tuah kho loh.Pathian lei kap chim lo in,vawlei lei hmanh in mi caah thil t’halo a tuah mi hna le harsatnak ningcanglo in a petu/chuahtertu ram hna cu mi cungah an tuah ning bantuk tein an cungah a tlung t’han.mi nih an cungah thil t’halo an tuah tik ah a ingtu nih letlo tein a um khawh ah cun a ingtu nih cun thluachuah a co.\nMinung nih kan hawi pakhat khat hna nih tangah an kan chiah i zei rel lo in an kan chawnh biak mi cu kan ingkho bak lo pin ah a duh zong mi zei hmanh nih kan duh mi a si lo caah American zong nih Russia hi kham a timh peng.aruang cu Russia nih Muslim ram karhchoter dingin timh lamhnak a neih pin ah American ram chung/tualchung thil kongah aa thlak peng.Russia nih a timh mi cu American nih a theihtuk caah a kham peng nak hi a si.Muslim pawl hna kut in Khrihfa mi hna cu a kan ven peng ti nak a si.\nVawnlei cung Khrihfa lawng silo in a Vawlei pi hrimhrim ah remdaihnak le za lon nak a um khawh nak dingah American cozah lawnglawng hi rian a t’uantu an si tiah chimh khawh a si fawn.hi ruangah American cozah nih a ralkap pasal t’han tamtuk an Lu a hloh cang hna.cun,American cozah ralkap rian t’uanmi rengreng hna khi ramdang cozah ralkap hna he an rian t’uan ning le an lungthin put ning an i khat lo caah uar an um khun fawn.American cozah ralkap hna nih ralram an kal ah si seh,an mah ram chung an um ah siseh minung kan nunnak humhim a duh centu cozah ralkap an si.\nTagged Analysis: American Ram Hi Vawlei Cung Ram Thawngbik Le A Rum Bik Raksi Hlahsehlaw Vawlei Hi Zeidah A Lawh Hnga?\nMinthang Song Kye Kyo Te Nupa It’hennak Aruang Hi A Palsal Song Joongki Hme A Rakler Tuk Hi Mah Bantuk Pa Cu Ngaihthiam Awk A Tha Lo →\n← A Mak Kho Tuk:Brazil Khrihfa Minung 3 Million Renglo Hna Nih Jesuh Min In Khualak Ah An Vak I Thlacamnak An Nei


Manchester United hmaikal Jesse Lingard cu US Model minthang nih a phiat cang; Nuamhnak men in a rak komh bia si – Chin State Post\nManchester United hmaikal Jesse Lingard cu US Model minthang nih a phiat cang; Nuamhnak men in a rak komh bia si\nPosted By: chinstatepost March 13, 2018\nBawlung chuih thiam pawl hi nungak nih an uar ngai ko hna nain pasal ding tiangin a duh lomi an rak tampi. Manchester United hmaikal Jesse Lingard zong US model Jena nih nuamhnak sawhsawh in a rak konh!\nTthal lio Manchester United Club America an kal lioah, US Model Jena le Lingard cu an vai duh. Jena hi kum 24 a si cang i US model lak ah a lar ngai mi a si ve.\nThlathum li an i duh hnu ah Man U le Man City an chuih i Man U an sungh tan ah khan, Lingard cu Man U club i admin a ttuan mi Leonie Borek he an i duh sual. £3million in a cawk mi a inn ah Lingard nih ai kal pi i, nuamh nak an tuah. Cu pin ah A boot kedanh zong laksawng ah a pek.\nCucu Jena nih a theih ko nain, Lingard cu a ngeihthiam peng. Nain Lingard cu Borek he a tu le a tu an ih tti tthan caah Jena nih aa sum kho ti lo i, A tweester ah Lingard he kan piat cang tiah a ttial.\nA chim mi cu, Lingard hi ka duh tuk ah ka thi deng tawn. Nain, a si kho lo mi cu zei ti awk ttha, Bye bye Lingard a ti i a sexy hmanthlak pawl a post ta.\nLingard cu thin hnem tu ngei lo in a um ko. Model Jena nih Lingard nih a duh taktak mi si loin a komh sawhsawh mi tu asi.\nBe the first to comment on "Manchester United hmaikal Jesse Lingard cu US Model minthang nih a phiat cang; Nuamhnak men in a rak komh bia si"\nUS President Trump Darling hlun pawl cu aa dawhmi an tam ngai October 8, 2018


Pathian Sinah Thin Hang In Kavuivai Sual Lai Ti Hi Kaphan Bik Aa Si Carrie Underwood | Chin 7 News\nPathian Sinah Thin Hang In Kavuivai Sual Lai Ti Hi Kaphan Bik Aa Si Carrie Underwood\nSeptember 21, 2018 admin DOCTRINE, PHOTOS, SERMON, VIDEO, WORLD 0\nCountry superstar Carrie Underwood nih a chim mi bia cu lung a hmui hring hran ko mu,tihin bia a chim ka cungah thil lo a tlun tikah Pathian sin ah ka vuivai sual lai ti hi ka phan bik mi a si tiah a chim.\nNikum ah khan Carrie nih hin voihnih khen bak nau a rak i chiat,a tu zong a voithun nau ai rawk hawi,voithun kheng te nau ai rawh hnu in cun Pathian sin ah ka vuivai manh deng mah nain.vui vai loin Pathian sin tuah thla ka cam than tiah a chim.\nRuah chan nak ngampi he fa pawi than dingin i timh lamh nak zong ka ngei,nau pawi kho ka si konain ka pawi mi voi thum tiang mang a rawh hi cu, a celh in ka celh bak lo ka nun si a vang ko a har zong kati.Pathian sin zongah thla cam nak in zei ruangah dah voithun tiang mang hi nau te kai hnga tiin bia nak zong ka tuah cang tiah a chim chap.\nPathian sinah Thla ka cam i voithum tiang mang ziah nau na ka rawh ter ti i bia ka rak hal mi tiang hmanh ah khan,Pathian sin ah ka rak vuivai ti nak a si cang.a tak tak tiah cun Pathian nih nau pawi khawh nak nun le nu pakhat ka si nak tu ah hin i lawm deuh dingtu ka si tiah a chim rih.\nPathian nih pasal tha le ngeih thiam khawh nak ngei mi pasal Mike Fisher a ka pek i,mah lengah fa pa pakhat duh nungtuk mi a ka pek rih.hi lengah hin hmai lei kan nun chungah Pathian nih thlaw chuah tam pi zong a kan pek rih ko lai ti hi ka hngalh caah lawm nak tu in ka khat than,cucaah hi vialte Pathian a kan dawt nak cungah hin thin hang in a vuivai kho ding hrim hrim ka si lo.\nSinger Carrie Underwood, her husband NHL hockey player Mike Fisher and their son attend the unveiling of her star on the Hollywood Walk of Fame in Los Angeles, California, U.S., September 20, 2018. REUTERS/Mario Anzuoni\nA caan a tlin loah cun naute zong pawi than duh hmanh ning law kai pawi kho hlei lai lo,zeizong vialte cung i nawl ngei tu Pathian nih a caan le a rem a tining in,ka caah caan tha nau pawi khawh nak a ka pek ko lai ti hi fiangtein ka hngalh ko ka caah a chia in khua a khang bal lo tu Pathian a si hi ka hngalh ko tiah Carrie nih cun a chim\nZun zun tikah fahthawmnak ngeimi le zun lam tha lomi caah sii tha tukmi\nKum 7 Nuhngakchia Te Cu Kum 21 Pa Nih Aa- Theih Hrem


Ralkap Tender tuan lawng ah mi harsat ka bawmh ti cu; Mipi nan kan tlaih hrem asi ko lo maw? – Chintanbo\nAugust 3, 2021 admin CABIA 0\nFrasi le Sadusi Tlangbawi MAH (Saduccees le Pharisees Guide Burma Junta Coup): Parallel Governments (9)\nSabbath Ni cu, thianter uh law, nan ulh lai. MAH nih 2008 Phunghrampi zulh uh a ti ve. Sabbath Ni ah kan Bawipa Jesuh nih Mizaw a dam ter, Mitcaw a dam ter, Mithi a thawh ter, Theipi kung chiat a serh i a car colh, Zulhtu hna he an paw a tam caah mi fanglo an ei hna. Moses Nawlbia le Sabbath Ni na buar tiah, Frasi le Sadusi hna nih, lung cheh an timh. Debate an tuah colh.\nJesuh nih, Sabbath Ni ah na tuurun le Meheh run kha khur ah tla seh law, nan chuah lai lo maw? a ti hna, Kan chuah ko hna lai tiah an leh. Sabbath Ni ah, Satil nakin a sang deuh mi, Abraham fapa hna, thih nak in ka thawh ter, ka dam ter mi hna cu, ziah nan cohlan kun lo tiah, Bawipa nih a ti hna. Arko in le ngang ko in an um i an leh khawh tilo.\nHika ahhin Sabbath Bawipa aum. Sabbath nak in a lian deuh mi aum. Sabbath cu a mah caah asi tiah Bawipa nih a ti hna. Mipi a temtawm tu upadi chiahru le Phungphai vialte kha Jesuh nih a hrawk dih hihiar ko. Cross cung ah a tlinter fawn. Cu caah kaa lim cang, ” It is finished” tiah a chimh dih in, a lu a kun i a cat.\nMAH nih upadi ning in, a timi hi, Pathian phung Sabbath nak in a cung nung deuh lai maw? Sabbath le Nawlbia nakin Jesuh a lian ngan deuh btkin, MAH le a upadi hna nakin, Mipi kan cung nung deuh. Mipi nih hihi philh hrim lo awk asi. Mipi temtawn tu le hremtu Upadi vialte Jesuh nih a phoih dih cang. MAH nih an kan temtawn rih mi hi, Jesuh duh ning he aa kalh bak.\nA duh poah in Upadi a chuah, a duh poah in a merhsam. 6th August 2021 ah “Care Taker Government” timi “Innkil Cozah” cu a mah tein a derh. Ni Vung nawl aa cawng. Mipi duhning piasen hmanh aa tel bak lo. DASSK le Ram dawtu tampi cu Thiamlo a co ter hna, a Hrem hna, a kahthat hna, a hremthat hna, pohma 505 ee, 54 ee, 27 ee, Constitition pohma 421 in uknak kum thum tiang ka tlaih lai ee, Pohma 417 in ee, vei ee, zei ee tiah MAH nih Mipi kum khua hremh an kan timh cang.\nDemocracy a ti ko ah cun Community is first, Peoples are priority kha aa fiang hmasat a herh Kawi Aung nih. Democracy timi mipi sin in ara mi Nawl ngeih nak le Mipi nawlvo ning in ram uk hruai kha asi. Democracy biafang cu Greek holh in ara. Mipi Duhning ti kha a muru cu asi. MAH i Innkil Cozah le Ralhrang Ralkap uknak hi Mipi duh ning a ti khawh tu nan um maw?\nCu caah MAH sin ah aa kawp mi poah cu mipi kan ral an si ko. Dalan cu MAH lamkaltu le a gospel team an si caah a hohmanh luat hna hlah seh. Drs. an si pet, Revs le pastors an si pet, mirum le Tender tama asi zong ah, Dalaan cu a hohmanh an luat awk asi hrim lo. Mipi a daw i a bawmh ko mi nih MAH he i pehtlai cu Minung hnakhaw nih a theih duh lo ngai ngai. Ralkap nih Chak hri tlaih mi, Tender tlaih lo le Company tuah loin Mipi dawt le bawmhchan hi a ngah lo maw asi?\nRalkap Tender tuan lawng ah mi harsat ka bawmh ti cu; Mipi nan kan tlaih hrem asi ko lo maw? Revs le Pastors kan si caah mipi himbawm nak caah, Krifa hupphen nak caah Ralkap he kan I chawnh biak asi ti cu: Thlarau le Jesuh in Mipi nan kan tlaihrem asi ko. Jesuh le Thlarau nih luat nak le Zalon nak an kan pe. Nan nih nih Jesuh in nan kan tlaihrem. Laikhal tlangval cu kan lung a mit i lu a rit ko.\nFarasi, Saduci mi le Phungbia Cawn piak tu Rabbi Saya hna cu: Moses Nawlbia an zulh i an hmang ko nain, Jesuh nih a cohlan hna lo. MAH le Terapte Tlangbawi rual nih Upadi le phung ning in an ti zong ah Kawlram mipi nih kan cohlan khawh ve hrim lo.\nMoses Nawlbia le Sabbath phung in luat ter awk ah, Jesuh cu Cross ah. MAH Misual pa kut in luat ter awk ah Jesuh tum in maw a thih than ne lai? Jesuh nih phung ning lo le temtawn tu vialte Chung in luat ter cang mi kan si. Aho sal hmanh va si ti hlah uh tiah Nawl pek mi zumhtu kan si.\nZungzal sal si nakin luat a duh mi poah nih CNA – CDF lei ah tan uhlaw, zungzal sal si a duh mi le nun Chung ah MAH nih hremhmi si aduh mi poah nih Kawl ralkap lei ah tanh ve ko uh. Na hmai ah thih nak le nunnak pahnih chiah piak na si. Mipi le CDF lei ah a tang lo mi hna nan loh Ni, nan rawk ral Ni cu a ra lio.\nMAH nih a thih hlan lo, uk an kan timh. MAH kut in luat awk ah Bawipa sin ah Thla cam law, na Thla cam an leh lai ding cu: CDF kan thlah piak hna, an hnu zulh uh ti hi asi ko lai. Jesuh nih Mipi duh ning kha tlin ter a duh. Cu Mipi duh ning cu Democracy ti asi.\nMipi duh ning kha Pathian nih a thlaw chuah timi tehte cu: Democracy ram poah poah an i Nuam dih, an zalon dih, an rum dih, an fim dih, nun Duhdim an ngei dih, Vawlei ah Vanran nun an tep dih, Eden thar ah nuam tein khua an sa dih, Van mi bang an fim dih, tbkin sithat nak in an khat cikcek, Sithat nak vialte cu; an ram ah tiva bang in a luang fawn. Duhdim nun kan pe hna tiah Jesuh nih a ti mi cu; hi dakaw si fam cu.\nRalhrang Ralkap uknak a Nuam a ti tu nan um rih mi hi cu, a poi tak. Khua ruah har Minung ti cu nan mah hi nan si ko. Satan le Khuachia hmanh nih Saya tiah Salam pekmi MAH le Ralkap nan tlaih chan i nan kawp, a rian nan bawmh, a tender nan tuan, a duh nan tlinter, a lamkaltu nan si, a Gospel Team nan si, a phung bia Cawn piak tu nan si rih.\nZeitindah mipi le CDF nih kan in ngaithiam khawh hna lai? Tuak cikcek fawn tuah u! Innkil Cozah ah PM le President cu MAH asi. 2023 August pinlei lawng ah thimhnak tuah ti asi. 2008 Phunghrampi ah a um lo mi asi. Khoika phung le mumal hmanh ah a um ballo mi asi. NUG Nawl aa cawng Kawi Aung nih. Nihchuak in. Credit: Saya Rung Kaw


Kawlram Mi Minung Pasarih Nih China Pa Cu Thailand Ah An Fuh I A Dawr Chung Bak Ah An Va Thah A Ruang — Salai Ephraim Thawngpang\nKawlram Mi Minung Pasarih Nih China Pa Cu Thailand Ah An Fuh I A Dawr Chung Bak Ah An Va Thah A Ruang\nThailand ram ah i hlawhfa in maw a si lo ah thil pakhat khat tuah duh ah khualtlawng lamle mi hna nih i ralrin ngai a herh ko cang.Thailand ram ah khuasa mi China ram Pu SuKuah Mala ti mi pa cu a dawr tuahnak bak ah Kawlram mi minung 7 hna nih an rak fuh i a chawdawr tuah nak hmun bak ah an rak thah tiah theih a si.\nCun, hi tibantuk in China ram mi Thailand ram ah a thattu hna Kawlram mi hna hi an dih lak ah minung 7 an si i,cu hna lak ah cun Nu pathum an i tel i a dang hna cu Pa an si tiah t’uanvo ngeitu Thailand palik hna nih an chim.Kawlram mi minung 7 hna China pa an thah hi August 29 ni ah khan a si.\nKawlram mi minung 7 hna nih hin August 29 ni ah khan Thailand ram chung ah China pa nih dawr a tuah nak hmun ah cun an va kal i,Pu SuKuah Mala dawr hngaktu hna he bia an i al hmasa.cu hnu ah a dawr ngaitu pa Pu SuKuah Mala nih cun Kawlram mi hna cu t’ha tein um ding a si tiah nun a rak chimh hna tik ah Kawlram mi pawl cu an thin a hung i buaibai nak an tuah.\nCutik ah an dawr ah an chiah mi palang le thinglung hna cu ilak in dawr a ngeitu pa cu um hmun ril bak in an phomh i a um nak a dawr ah cun a thi cawlh tiah an chim.Kawlram mi pawl hna nih dawr ngeitu pa an thah dih bak in motor an i lak i zam an i timh ah minung pathum hna cu palik nih an tleih manh hna.asinain a dang minung 4 hna cu kawl cuahmah lio an si tiah an chim.\nTagged Kawlram Mi Minung Pasarih Nih China Pa Cu Thailand Ah An Fuh I A Dawr Chung Bak Ah An Va Thah A Ruang\nKan Lai Paih Ah A Um Bal Lo Mi Paih Champions Siangpahrang A La Tu Uk Ling Thang Nih Rung Lian Ceu Cu A Phomh Bak Ko →\n← Germany Nih Poland Cozah Sinah Khupbil Bak In Ngeih Thiam A Hal Mi Cu Dah Ngai A Mak Ko


US ARAWK DIH LAI, TUTAN THIMNAK IN, CHIN NU NIH LANGH NAK A HMUH – The Chinlung Post\nTutan US president thimnak konghe pehtlaiin aliamcia June thla hramthok ah kan Chin or Mizo nu pakhat nih a chimning ahman ko asi ahcun buainak taktak a chuak te ko lai. US thimnak konghe pehtlaiin prophet T. Lal Hma Chuan (Mimi) nih a chimmi tutiang US thimnak konghe pehtlaiin a vun i khat ngaingai. Buainak thawngpang tete theih dingmi atam ngaingai.


Hi Ka Rel Cu Ka Miṭhli Ka Ṭhlak Ṭhluahmah Ve Ko “Kanu Ka Fanu Te Hi Rak Ka Zohkhenh Piak Hram Mu Ka Rak Kir Ngam Lo” – Chin World News Evening\nHi kan unau nu sangte kong hi a tulio ah alinsa taktak mi asi. An buapi ngaingai mi asi. Cun mihrokhrawl asi tiah mi tampi nih ruah ciomi asi. Nain tutan ah atubantuk in a nu sin ca a kuatmi rel tikah zaangfak taktak khi asi. Mifa nau nu a nu le pa sinah hmanh a kir ngam lo. A sin cakuat a ttialmi ka rel cu cattialtu keimah hmanh ka celh lo ka rel pah in ka mitthli ka thlak thluahmah ve ko. Zaangfak taktak asi.\nSangte nih sunghno a nu sinah ca a kuatmi asi. Cakuat cu a tanglei bantukin asi. “Kanu ka fa nute hi rak ka zohkhenhpiak hram mu. Harsatnak kan ton caah asi. Kanu ka fanu te hi tha tein rak ka zohkhenh piak hram ko tiah zaangfah kan nawl ko ee.\nKa fanu he hi thlakhat chungah ka rak hruai than ko lai. Ka vapa Aye Min Thun hi nupi dang angei an timi thawng le an hmuhnak an chim. Kanu fanu hi thlakhat tlin hlanah ka rak hruai tthan lai. Ka ra ngam lo. Rak ka ngaithiam ko hram mu ka nu.\nka cungah nan thinhun ding ka theih ko nain hitihin ka fanu cu ka rak chiah ko caah ngaihthiam kan hal hna. Kanu fanu te hi midang ahohmanh rak pe hram hna hlah mu. Thilrit kan khinh hna ruangah ngaihthiam kan hal. Ka fanu hi rak ka zohkhenh piak hram ko mu.\nTuzaan in rian ka lut cang lai. Tuzaan cu tangka kan pe kho rih lo. Keimah zong ka rak rat khawh lo caah nan lung atling tlai lo ti ka theih, ka rak ra ngam lo, rak ka ngaithiam hram uh tiah zaangfah kan nawl hna. Kanu ka fanu te hi tha tein rak ka zohkhenh piak ko hram mu.\nNote: Hihi falam nih attialmi Laiholh in lehmi asi caah atlamtlin lonak le an bia kan khen khawh lomi zong a um kho men nan ka ruahthiamnak lai kan nawl duh hna.


R.I.P : Pu Bawi Khuai Nih Hi Vawlei Cung A Nunnak In A Kan Liam Tak – Buanchukcho\nA poi tak tak. Zei ton hme kan ton tawn e. Maw vawlei ngai hi. El-Bethel Baptist Church Pu Bawi Khuai kum 62 simi nih ruah lo piin July 5, 2:30 khan aa kan thih tak. Bawipa nih a chungkhar le umpi hram ko hna seh.\nThawngpang dang relchap : NLD Nupa Hna An Thah Ning Hna Cu A Fak Tak Tak


Sai Fate Nih A Pi A Ngai Tuk Ruangah A It Pi – Chin 11 News\nSai Fate Nih A Pi A Ngai Tuk Ruangah A It Pi\nSaram hi minung ban tuk in dawtnak a nei tuk mi an si, saram lakah sai hi saram dang nak in dawt nak a nei tuk mi an si. Kenya, Sheldrick Wildlife Trust pawl nih ramlak ah an kal i sai fate an char. A pi an kawl piak nain an hmu kho lo, a pi cu a dam maw a thi zawng thei a si lo.\nSaram humhimtu pawl nih an lak i an cawm, A pi hnukte a ngai in a ttap lengmang ruangah zan ah an i hngilh kho lo. (sai hi kum 3-5 hnuk te an tuah piak i hnuk te cu an dinh tawn).\nCu tikah riantuan nih cun a hnemh i a itpi hnu ah ihhmu thaw tein a hngilh khawh than. Sai fate sin ah a it theu i sai fate nih cun a pi cu angai ti lo. Kan hnung thla nai te ah khan tsavo East National park chungah zebra (ram rang tial) fate zawng an char bal cang, a pi cu sehtu nih a seh piak ruangah lung fah nak tiang in a nei chih an ti.\nSaram vengtu nih an mah zebra ( ram raang) ban tuk in hnipuan a hruk i a zohkhenh ruangah zebra fate nih cun a theihthiam lo i a pi ah a rel.\nA lungfahnak zawng nikhat hnu nikhat a zia um deuhdeuh cang, Sheldrick Wildlife Trust pawl nih cun mah ti i an tuah mi hi an voikhatnak lawng a si lo, voi tampi an rak tuah cang i an hlawngtling nak kong cu an chim.


Pu Khai Ne, Mindat ralhrangbu kuan he nihin ah a nunnak a liam – Buanchukcho\nMay 21, 2021 admin THAWNGPANG 0\nPu Khai Ne, Mindat ralhrangbu kuan he nihin ah a thi. Amah hi a riantuannak ruangah Mindat ah chungkhar he khua a sa mi a si. Fa pa 5 a ngei. A ruak hi ralhrangbu pawl kut in an lak khawh rih lo tiah theih a si. The Chin Post\nthawngpang dang : Kachin mino cawlcangh nak ah thazang chuah ngai mi, minung 2 tel in an dih lak minung 4 hña cu thlan an kal nak ah motor in an pah hnu hña ah an tlaih hña .\nKachin mino cawlcangh nak ah thazang chuah ngai mi, minung 2 tel in an dih lak minung 4 hña cu thlan an kal nak ah motor in an pah hnu hña ah an tlaih hña … Kachin mino cawlcangh nak ah tha Zang chuah ngai mi Sai Nu Pan le Luan Zawng cu nihin chun hnu hrawng ah ralhrang rallokap phu hña nih motor in an pah hña hnu ah an kal pi hña tiah theih a si.\nSai Nu Pan i a pu,ruak thlan an kal pah ah an tlaih hña hi a si, Sai Nu Pan le Luan Zawng tel in motor ah aa cit ti mi a dang mino pahnih hña zong an tlaih hña tiah theih a si. “Thlang kal nak lam ah meithal puah in an kal hnawh hña ” tiah an mah he a peh tlai mi ,minung pakhat nih a chim.\nCu thil can lio a hmu tu cheu khat hña nih cun, taihkhih a tong mi hña cu kut thlak in an velh hna tiah an chim. Credit: Kachin News Group\nthawngpang dang relchap : Rallokap lei tang in minthang ngai mi Myaungmya (ေျမာင္းျမ) khua rallokap council zung lutlai Mindat ah a thial lai……


Australia thimnak ah vote a pek kho na in vote a pe duh lo mi cu an $20 an cawi pin ah an sining chim fiangnak an tuah ter hna lai — Salai Ephraim Thawngpang\nAustralia thimnak ah vote a pek kho na in vote a pe duh lo mi cu an $20 an cawi pin ah an sining chim fiangnak an tuah ter hna lai\nAustralia thimnak pi cu a nai thluahmah cang. Ni 8 te lawng ai duh cang.kan nih Chin miphun zong ram misinak a la kho cang mi cu kan um nak hmun le sang cio ah vote kan thlak rih lo ah cun May 18 cu thlak hrimhrim a hai cang lai.Rammi sinak a la cang mi nih cun vote thlek hrimhrim a hau.rakhel paties pawl hi teh zei set met in dah kan zoh hna awk a si?\nA pakhatnak,”rammi sinak a la mi paoh paoh nih kan duh le kan huam lo zongah vote thlak hrimhrim a hai lai.Vote thlak kan tlawlh/philh sual ah cun $20 fine a si lai.Asilo,zei ruangah dah vote na thlak khawh lonak kha chim/hrilhfiah a hau lai”.\nApahnihnak,”Australia ram ah Khrihfa mui a kengmi ramkhel party pakhat hmanh an um loh.Vote an ngah nak ding ah cun ramkhel arnu (political whore) ah an i chuah dih. Liberal party zong zei hlei lo. Labor party zong zei hlei lo an si”.\nApathumnak,”Independent parties hme tete pawl nih le mipem remlonak rumro in campaign an tuah ve hoi.”a palinak,” Chin community nih cun Labor a si ah ,Liberal an si ah -mi zei paoh nih Cozah tlai hmanh hna sehlaw kan miphun miaknak le t’hanchonak ah cun a t’ha bik in chawnhbiak le rian t’uanti dingin ready kan si ko.”\nApanganak,”Mipem he pehtlai in policy an ser tik ah Chin miphun ca lawngah ser a ngahlo,Australia ram ah hin Tuluk miphun hi 1.2 million hrawng an si cang.an mah ca zongah a hlei in policy ser awk zong a t’ha lo.”A paruknak,” 2011-2012 lio i Labor nih Malaysian Swap Deal,a rak tuah lio ah hin a thli thup in Chin miphun hi tam taktak in a rak kan lak.Mah cu Liberal nih an hrawh. PM a t’uant’hing Tony Abbot hruainak in an doh.Rak doh hna hlah sehlaw Chin mi hi a thong thong in an kan lak manh lai zumh cio a si.”\nRuahawk;” Chin miphun cu mipem le ralzam kan si caah kan mah bantuk miphun cungah le mipeem dawtnak lei ah an policy t’ha tein a chia mi party hi tha kan pek awk a si.Liberal le Labor an parties pahnih ning in Ralzam laknak le mipem mi miphun caah an policy zoh tik ah Labor nih a tei hringhren.Aluancia kum hnih chung Liberal cozah he kan i chawnh ning le biaruahnak (consultation)kan zoh tikah zei tluk an tuah mi policy a tha lo le kan community caah phurhrit a si ti chim len ko zngah an tuah cang mi thlen ti a um lo.\nKan hmih cuahmah le kan ton cuahmah mi cu nikhat hnu nikhat an sual deuh deuh,an cian deuh deuh. kan mah bantuk mipem caah zei paoh a fawi lo in an tuah chin thluahmah.chawnh biak cu an huam ngai.Asi na in ,an tuahsernak hi zoh tikah kawl ralkap buchoh(General)pawl an kuttang pawl nih buin fak taktak in an benh hna an rak ti mi ko khi ka lawhter theo hna.\nLiberal cozah a kai t’han ah cun hramhram lo in mipem community pawl hi khuate lei thial kamnak program fak piin an tuah lai ti tiang in a phang mi an um.Australia miphun cu methlendennak a ngei tuk mi miphun an si caah an party policy hrimhrim ah mipem miphun hazaang a pe deuh kho mi paoh kan mah mipem ca cun a t’ha bik a si ko lo hme maw ti hi a ka ruah ter ngai ngai.\nCHINCHIAH: Vote cu kan duh mi party paoh thlah/pek khawh kan si.kan mah nawl cio a si. Asinain, mipem hna si i mipem a daw tunglo mi vote pek cu khuaruah ngai awk a si ve. Mebourne Chin cimmunity ( Bichuah le Nitlak) hruaitu hna cu Liberal he Labor he tha tein ton nak le biaruahnak kan nei cang hna. Kan miphun ca cun mi zei an chuah paoh ah pehtleihnak tha cu kan ser khawh colh lai ka zumh.\nTagged Australia thimnak ah vote a pek kho na in vote a pe duh lo mi cu an $20 an cawi pin ah an sining chim fiangnak an tuah ter hna lai\nUS Le China An I Pehtleihnak Cu A Cat Than Ruangmang Ne Ai →\n← Middle East ram a buaitertu hi American cozah an si